H άγρια (μακεδονική) Δύση - The FNL Guide\nΔυτική Μακεδονία Νυμφαίο εκδρομή γεύσεις ταξίδι\nΗ Βαλίσια Βύζα ταξιδεύει στην δυτική Μακεδονία και μαγεύεται από το περιβάλλον και τις γεύσεις.\nΤο χρώμα της Δυτικής Μακεδονίας τους φθινοπωρινούς μήνες θα μπορούσε άνετα να αποτυπωθεί στους ίδιους τόνους με το διάσημο πίνακα του Βαν Γκονγκ «Ο δρόμος με σημύδες το Φθινόπωρο». Την άνοιξη απ’την άλλη το ίδιο σκηνικό μετατρέπεται σε ιμπρεσιονιστικό πίνακα του Μονέ. Παπαρούνες, μαργαρίτες, καταπράσινα λιβάδια περιτριγυρισμένα από χιονισμένες βουνοκορφές δίνουν μια αναμφίβολα αντιφατική εικόνα που θυμίζει κάτι από εκείνα τα παζλ χιλίων κομματιών εξαιρετικής δυσκολίας.\nΈβαλα στο I-pod από Miles Davis και Billie Holiday μέχρι Vivaldi και Ennio Morricone και ξεκίνησα με σχεδόν άδειο πορτ μπαγκάζ καθότι ήξερα ευθύς εξαρχής ότι οι καρποί της γης με περίμεναν εναγωνίως στο νομό Κοζάνης.\nΈφτασα στον ξενώνα Villa Καστανόδασος στο χωριό Εμπόριο του Δήμου Μουρικίου. Είχα ξαναβρεθεί εκεί. Το ίδιο φιλόξενο με την προηγούμενη φορά υπήρξε και τώρα. Έξι δωμάτια βρίσκονται στη διάθεσή σας σε προσιτές τιμές (€60 το δίκλινο). Ο Νίκος Δαλάκης, γιος του ιδιοκτήτη, και λάτρης συντήρησης των παραδόσεων και της αρχιτεκτονικής της περιοχής με προέτρεψε σε μια περιήγηση -σε ποιο άλλο;- στο κοντινό καστανόδασος. Οι πιο τολμηροί μπορούν κάλιστα να απολαύσουν τη βόλτα τους με 4x4, ποδήλατο και –γιατί όχι- ακόμα και με άλογο.\nΟ ξενώνας βρίσκεται ανάμεσα στα δύο πιο τουριστικά σημεία της Δυτικής Μακεδονίας, τη Βλάστη και το Νυμφαίον. Δυο παραδοσιακά χωριά εξαίρετης μοναδικότητας. Δυο «κοσμήματα» ανυπέρβλητης ομορφιάς, άθικτα απ’τη μεγαλομανία του Έλληνα να χτίζει σπίτια άνευ αισθητικής και σεβασμού. Ένας περίπατος στα σοκάκια της Βλάστης θα σας πείσει. Προσοχή στις περαντζάδες. Δεν ενδείκνυνται τα τακούνια. Πριν φύγετε από τη Βλάστη μην αμελήσετε να προμηθευτείτε το ντόπιο μανούρι. Προτιμήστε το μαγειρεμένο σαγανάκι και θα με θυμηθείτε.\nΜία ώρα απ’τη Βλάστη και κινούμενοι προς Φλώρινα βρίσκεται το περίφημο χωριό Νυμφαίον. Βρέθηκα πριν από δύο Σαββατοκύριακα κι όπως ήταν αναμενόμενο το χωριό έσφυζε από οικογένειες. Ένας από τους λόγους είναι ότι το μέρος φιλοξενεί το πρόγραμμα “Αρκτούρος”, μια μη κερδοσκοπική εταιρία για την προστασία της άγριας φύσης και του φυσικού περιβάλοντος. Ξεναγήσεις στο καταφύγιο της αρκούδας και του λύκου λαμβάνουν χώρα ανά μία ώρα. Είναι από εκείνες τις δραστηριότητες που συνδυάζουν εκπαίδευση, ιστορία και διασκέδαση.\nΕάν πάλι είστε πιο extreme τύποι τότε ακριβώς κάτω απ’το Νυμφαίον βρίσκεται η σχολή ιππασίας «Βέρνον» της Αλεξάνδρας Ζουρνατζή (τηλ. 6977 295283). Γεννημένη στην πόλη του Μονάχου της Γερμανίας κι απόφοιτος του τμήματος Παιδαγωγικής, Ψυχολογίας και Φιλοσοφίας και κάτοχος του γερμανικού βασικού διπλώματος έχει δημιουργήσει έναν όμορφο χώρο στο 3οχλμ της επαρχιακής οδού Βαρικού-Λεχόβου μέσα σ’ένα καταπράσινο τοπίο και σε υψόμετρο 750μ. Εκτός απ’τη βασική εκπαίδευση ίππευσης πραγματοποιείται επίσης θεραπευτική ιππασία για άτομα με ειδικές ανάγκες.\nΦυσικά νηστικό αρκούδι δεν χορεύει. Έτσι αμέσως μετά τις δραστηριότητές σας και την έντονη άσκηση στην οποία έχετε περιέλθει επισκεφτείτε την παραδοσιακή μα συνάμα εκμοντερνισμένη κουζίνα του «Κοντοσώρου» στο Ξινό Νερό, λίγο έξω απ’τη Φλώρινα. Τα τελευταία 22 χρόνια η γαστρονομία του σας ταξιδεύει στον ελληνικό τσελεμεντέ με αγάπη, γνώση και μεράκι. Γεύσεις που αξίζει να αγγίξουν τον ουρανίσκο σας: κουνέλι στιφάδο, σουτ μακάλο (τηγανιτά, μοσχαρίσια κεφτεδάκια με χυλό από αλεύρι, ζωμό κότας και σαφράν). Για το τέλος προτιμήστε κονσομέ γίδας. Ένα καλό χωνευτικό με έντονη μυρωδιά και ντελικάτη γεύση. Ο Κοντοσώρος είναι ένα από τα κορυφαία εστιατόρια ελληνικής κουζίνας σε ολόκληρη την χώρα, ενώ ιδιαίτερη μνεία αξίζει και στην πελώρια και πολυεθνική κάβα του, στον ειδικά διαμορφωμένο υπόγειο χώρο. Η ύπαρξή της, πέρα από αληθινή έκπληξη, μαρτυρά ότι το κρασί είναι κάτι παραπάνω από συνοδευτικό και συχνά παίρνει τον πρωταγωνιστικό ρόλο.\nΛίγα χιλιόμετρα πιο πέρα, στο Σκλήθρο, σημειώστε την ύπαρξη ενός ακόμη αληθινά ξεχωριστού εστιατορίου με μαγειρευτά βαθιάς νοστιμιάς, ιδιαίτερο περιβάλλον και απίθανη κάβα, το «Θωμάς».\nΤο I-pod παίζει το «I’ve got you under my skin”. Δεν ξέρω αν μιλάει για το κρασί που είχα μόλις πιει ή αν το κρασί το ίδιο μιλούσε εν προκειμένω. Η επιστροφή μου στον ξενώνα ήταν αναπόφευκτη. Το ζεστό, μυρωδάτο earl grey tea μπροστά στο αναμμένο τζάκι ήταν η τελευταία νότα του ταξιδιού μου. Ζήτω η άνοιξη!


5 κινήσεις στο σεξ που θα του μείνουν αξέχαστες - Queen.gr\n5 κινήσεις στο σεξ που θα του μείνουν αξέχαστες\nΔοκιμασμένα πράγματα φίλη μου\nΤο σεξ έχουμε πει πολλές φορές καλό είναι να γίνεται. Το θέμα όμως είναι το πώς γίνεται! Γιατί αν είναι να βαριέσαι και να περιμένεις ακίνητη να κάνει όλη τη δουλίτσα ο άλλος, τότε μάλλον θα πρέπει να αναθεωρήσεις κάποια πράγματα. Με λίγα λόγια, υπάρχουν κινήσεις που θα τον ενθουσιάσουν και θα τον πείσουν ότι το λέει η καρδούλα σου ακόμα.\n1. Ασχολήσου με σημεία που αγνοείς: Όπως για παράδειγμα τα αυτιά τα οποία είναι τρομερά ευαίσθητα και τα οποία οι περισσότερες δεν προσέχουμε όσο θα έπρεπε. Και προφανώς μην πέσεις με τα... μούτρα, εννοούμε φυσικά να χρησιμοποιήσεις τη γλώσσα σου. Κάνε μία μικρή εισαγωγή στη γύρω περιοχή και μετά μπορείς ωραιότατα να του ψιθυρίσεις τι θα ήθελες να σου κάνει ή τι θα ήθελες να του κάνεις εσύ. Στη συνέχεια, μπορείς να συνεχίσεις με αυτό που είπαμε παραπάνω, και πίστεψέ μας δεν υπάρχει περίπτωση να μην είναι από τα πιο απολαυστικά και ερεθιστικά πράγματα που του έχουν συμβεί ποτέ.\n3. Ασχολήσου με τα χείλη του: Το μυστικό λοιπόν στην προκειμένη δεν είναι το παθιασμένο φιλί που φτάνει οισοφάγο αλλά τα μικρά και σύντομα φιλιά, σαν να εξερευνάς τα χείλη και το στόμα του. Οι δαγκωματιές επιτρέπονται αλλά όχι με δύναμη γιατί συνήθως οι περισσότεροι δυσανασχετούν, με αποτέλεσμα να σου κόβεται η φόρα-κάτι που δε θέλουμε σε καμία περίπτωση-. Εxtra tip: Δοκίμασε να περάσεις τη γλώσσα σου κατά μήκος των χειλιών του... Θα του αρέσει!\n4. Μην αγνοείς τα χέρια του: Και όταν λέμε χέρια, εννοούμε τα δάχτυλά του. Επαναλαμβάνουμε σε περίπτωση που δεν έχουμε γίνει κατανοητές: Ένας άντρας μπορεί να ερεθιστεί και μόνο στη σκέψη μίας... γυναικείας κιλότας, πόσο μάλλον όταν είναι και φορεμένη σε καλοσχηματισμένα οπίσθια. Νομίζεις εσύ ότι αν πάρεις ένα ένα τα δαχτυλάκια του και τα γλείψεις αισθησιακά, θα μπορέσει να παραμείνει ψύχραιμος; Νομίζουμε πως όχι! Βασικά είμαστε σίγουρες. Α και να μην ξεχάσουμε: Μην πάρεις ένα ένα όλα τα δάχτυλα γιατί θα ξημερώσουμε. Το θέμα είναι η έμπνευση και όχι η διάρκεια ή η ποσότητα. Να το θυμάσαι αυτό.\n5. Το κοινό σημείο: Νομίζεις ότι μόνο εμείς είμαστε ευαίσθητες στο σημείο ανάμεσα στους μηρούς; Είναι λοιπόν και τα αγόρια, και μη σου πούμε ότι το απολαμβάνουν ακόμα περισσότερο. Βάλτον λοιπόν να καθίσει σε μία καρέκλα, μη σου πούμε φορώντας και το τζιν του-ακόμα καλύτερα-και ξεκίνα να τον χαιδεύεις από το γόνατο πηγαίνοντας αργά και νωχελικά προς τα πάνω. Προφανώς έχεις πάρει το πιο σέξι και αισθησιακό σου βλέμμα, καρφώνοντάς τον στα μάτια. Αλλιώς κάνουμε μισή δουλίτσα και είναι αμαρτία. Α και κάτι που ίσως να μην ήξερες: Τα γόνατα είναι μία από τις πιο ερωτογενείς και ευαίσθητες περιοχές των αντρών. Δώσε βάση και φροντίδα!


Στιγμιότυπα 2014 - 23o Δημοτικό Σχολείο Θεσσαλονίκης\nΣτιγμιότυπα 2014\tΚυριακή, 03 Μάιος 2015 16:56\tΕπίσκεψη του Glossomobil στο σχολείο μας στα πλαίσια του μαθήματος των Γερμανικών\tΣτις 5/02/2015 οι μαθητές της Ε΄ και ΣΤ΄ που διδάσκονται Γερμανικά ως 2η ξένη γλώσσα, δέχθηκαν στα πλαίσια του μαθήματος και μετά από συνεννόηση της αρμόδιας καθηγήτριας με το Ινστιτούτο Goethe, την επίσκεψη του «κινητού λεωφορείου γερμανικής γλώσσας» και απόλαυσαν ένα εναλλακτικό μάθημα μαθαίνοντας γερμανικά με βιωματικό και συμμετοχικό τρόπο.\nΗ δραστηριότητα άρχισε με ένα γερμανικό τραγούδι το οποίο προβαλλόταν με προτζέκτορα στον πίνακα. Οι καθηγητές τραγουδούσαν τους στίχους, οι οποίοι προβάλλονταν και μπορούσαν να τους διαβάζουν όλοι, ενώ παράλληλα παιζόταν και σχετικό βίντεο-κλιπ. Όλοι διάβαζαν, τραγουδούσαν γερμανικά και χόρευαν στους ρυθμούς του τραγουδιού, μόνο που οι χορευτικές κινήσεις εισήγαγαν και αντίστοιχο λεξιλόγιο στα γερμανικά. Οι μαθητές με έναν πολύ ψυχαγωγικό τρόπο έμαθαν εκφράσεις προσανατολισμού, χειρονομίες και λεξιλόγιο της καθημερινότητας των εφήβων της Γερμανίας. Η εκμάθηση συνδύασε όλες τις δεξιότητες, ανάγνωση, ακουστική ικανότητα, προφορική έκφραση και αυτά με κίνηση και μελωδία, γεγονός πουοδηγεί στην πιο αποτελεσματική εκμάθηση εις βάθος και μακροπρόθεσμα και κυρίως με ευχάριστο τρόπο.\nΣτην επόμενη φάση βγήκαμε όλοι στο προαύλιο, όπου διεξήχθη η δραστηριότητα με το πολύχρωμο αερόστατο. Οι μαθητές στήθηκαν γύρω από το αερόστατο και το κρατούσαν περιμετρικά έτσι ώστε να αντιστοιχεί στον καθένα ένα χρώμα. Όταν η καθηγήτρια τους καλούσε να το σηκώσουν, τότε φώναζε ένα χρώμα και οι μαθητές που είχαν το χρώμα αυτό έτρεχαν κάτω από το αερόστατο ακριβώς απέναντι και καταλάμβαναν αντιστοίχως νέες θέσει περιμετρικά. Ξανακούστηκε όλο το λεξιλόγιο, οι εκφράσεις και τα χρώματα που διδάχθηκαν μέσα στην αίθουσα, και τώρα το εμπέδωναν με κίνηση, παιχνίδι και πολύ κέφι μέσω ενός νέου παιχνιδιού όπως το αερόστατο.\nΤέλος, μοιράστηκαν παιχνίδια και αναμνηστικά εκ μέρους του Glossomobil σε όλους τους μαθητές, όπως καπέλα, μπλουζάκια με θέματα διάφορα χόμπυ των εφήβων Γερμανών, μπρελόκ, πάζλ με τον χάρτη της Γερμανίας και σχολικές τσάντες.\nΣτην όλη διαδικασία είχαμε την αμέριστη συμπαράσταση και συμβολή της διευθύντριας, κας Θεοδωράκη, ως προς το οργανωτικό τόσο της υλικοτεχνικής υποδομής αλλά και ως προς την διάθεση του προαύλιου χώρου για τις δραστηριότητές μας με αντίστοιχο προγραμματισμό που έκανε. Αμέριστη ήταν και η συνεργασία των δασκάλων της ΣΤ΄ των οποίων η αίθουσα διατέθηκε, και η συμβολή τους στο στήσιμο της υλικοτεχνικής υποδομής που ήταν απαραίτητη για τις δραστηριότητες μέσα στην αίθουσα.\nΠΕ07 Γερμανικών\tΈκθεση εικόνων\nΔιαβάστε περισσότερα...\tΚυριακή, 19 Οκτώβριος 2014 09:01\t"Ρατσισμός και Διαφορετικότητα, όλοι διαφορετικοί όλοι ίσοι"\tΤη Δευτέρα 6-10-2014 στο πλαίσιο της Πανελλήνιας Ημέρας Σχολικού Αθλητισμού με θέμα «Ρατσισμός και Διαφορετικότητα, όλοι διαφορετικοί όλοι ίσοι» πραγματοποιήθηκαν εκδηλώσεις και προβλήθηκε βίντεο και υλικό σχετικά με το θέμα.\nΣυγκεκριμένα οι μαθητές των Γ΄, Δ΄, Ε΄ και Στ΄ τάξεων παρακολούθησαν βίντεο για την αξία της διαφορετικότητας και ενάντια στο ρατσισμό απέναντι σε άτομα διαφορετικού φύλου, ιδιαίτερων ικανοτήτων (αναπηρίες, αυτισμό κ.τ.λ.) και διαφορετικού χρώματος. Ακολούθησε διαλογική συζήτηση και προβληματισμός για τα βίντεο που προβλήθηκαν και κατατέθηκαν ενδιαφέρουσες απόψεις από τους μαθητές.\nΤαυτόχρονα οι μαθητές της Α΄ και Β΄ τάξης παρακολούθησαν την ταινία «ΝΕΜΟ» η οποία έχει σαφή μηνύματα για τη διαφορετικότητα.\nΤέλος οι μαθητές έφτιαξαν αφίσες και δημιούργησαν κατασκευές με κεντρικό σύνθημα «Γέφυρες χτίζουμε φράγματα γκρεμίζουμε».\tΈκθεση εικόνων\nΔιαβάστε περισσότερα...\tΤελευταία τροποποίηση στις Κυριακή, 11 Ιανουάριος 2015 22:57\tΣάββατο, 18 Οκτώβριος 2014 20:10\t"Γέφυρες χτίζουμε, φράγματα γκρεμίζουμε"\tΤη Δευτέρα 6 Οκτωβρίου 2014 πραγματοποιήθηκαν στο σχολείο μας αθλητικές δραστηριότητες, στο πλαίσιο της Πανελλήνιας Ημέρας Σχολικού Αθλητισμού με θέμα «Ρατσισμός και Διαφορετικότητα, όλοι διαφορετικοί όλοι ίσοι».\nΜέσα από τις δραστηριότητες αυτές, στις οποίες συμμετείχαν όλοι οι μαθητές του σχολείου μας, δώσαμε το μήνυμα ότι μέσα από τον αθλητισμό μπορούμε να επικοινωνήσουμε, να συνυπάρξουμε και να συνεργαστούμε με ανθρώπους διαφορετικούς από εμάς ως προς τη φυλή, το φύλο, την εθνική ή τοπική καταγωγή, την κοινωνική θέση και την κατάσταση της υγείας.\nΣυγκεκριμένα πραγματοποιήθηκαν οι εξής αθλητικές δραστηριότητες-παιχνίδια:\nΚυνηγητό «οι λύκοι και τα αρνάκια». Στο παιχνίδι αυτό ανατράπηκαν οι ρόλοι και τα αρνάκια κυνηγούσαν τους λύκους. Οι λύκοι δεν είναι πάντα κακοί μπορεί να είναι και καλόκαρδοι.\n«Ο τυφλός και ο οδηγός». Με τη μορφή σκυταλοδρομίας τα ζευγάρια ( τυφλός και οδηγός) καλύπτουν μια απόσταση και αλλάζουν τη μπάλα από το ένα στεφάνι στο άλλο.\n«Η τυφλή κάμπια». Τα παιδιά σχηματίζουν σειρές το ένα πίσω από το άλλο. Όλα τα παιδιά εκτός από το πρώτο έχουν δεμένα τα μάτια τους και καλύπτουν μια συγκεκριμένη διαδρομή.\n«Ο τυφλός κυνηγός».Τα παιδιά μπαίνουν μέσα σε στεφάνια. Ο κυνηγός με δεμένα μάτια προσπαθεί να πιάσει κάποιο παιδί που απαγορεύεται να βγει από το στεφάνι του αλλά μπορεί να σκύβει και να ελίσσεται.\nGoalball, βόλεϊ καθισμένων.\nΖαφειριάδης Μιχαήλ\tΈκθεση εικόνων\nΔιαβάστε περισσότερα...\tΤελευταία τροποποίηση στις Κυριακή, 11 Ιανουάριος 2015 22:56\tΑναζήτηση


Σύλλογος Εκπαιδευτικών Π.Ε. Ημαθίας: Nα αρθεί ο άδικος - ρατσιστικός αποκλεισμός μεταναστών από τη διαδικασία επιλογής σχολικών καθαριστών - Εφημερίδα ΛΑΟΣ Βέροια Ημαθίας\nΣύλλογος Εκπαιδευτικών Π.Ε. Ημαθίας: Nα αρθεί ο άδικος - ρατσιστικός αποκλεισμός μεταναστών από τη διαδικασία επιλογής σχολικών καθαριστών\nΤο Δ.Σ. του ΣΕΠΕ Ημαθίας καταγγέλλει την κοροϊδία της κυβέρνησης της ΝΔ, η οποία όχι μόνο δεν ανταποκρίθηκε στο αίτημα για μόνιμη – σταθερή εργασία των συμβασιούχων εργαζομένων στη σχολική καθαριότητα, αλλά μετέτρεψε τις συμβάσεις τους από μίσθωσης έργου σε ιδιωτικού δικαίου ορισμένου χρόνου.\nΕπί της ουσίας δηλαδή αναπροσάρμοσε τούς όρους της ελαστικής εργασίας για χιλιάδες εργαζόμενους στην καθαριότητα. Δεν έμεινε όμως μόνο σ’ αυτό αλλά προχώρησε και σε μαζικές απολύσεις για ένα μεγάλο τμήμα εργαζομένων.\nΠρόκειται για μετανάστες και μετανάστριες, χωρίς κτήση της ελληνικής ιθαγένειας, που είχαν εμπειρία στην καθαριότητα σε διάφορες σχολικές μονάδες των οικείων Δήμων. Παρά τις κυβερνητικές διακηρύξεις πως η εμπειρία θα αποτελούσε το βασικό προσόν διορισμού, μέσα από την όλη διαδικασία συμβαίνει ακριβώς το αντίθετο, για αυτό το κομμάτι των υποψηφίων.\nΣτο ΦΕΚ 3485 / 22 -08 – 2020 προβλέπεται ότι για τους υποψηφίους χωρίς ελληνική ιθαγένεια απαιτείται η γνώση της ελληνικής γλώσσας σε βαθμό επαρκή για την άσκηση των καθηκόντων της οικείας ειδικότητας, η οποία αποδεικνύεται με Πιστοποιητικό Ελληνομάθειας επιπέδου Α1 ή Α2.\nΔηλαδή απαιτούν από τους καθαριστές / καθαρίστριες γνώση της Ελληνικής γλώσσας, ως όρο για να εκτελούν το έργο τους (!!!), αντίστοιχο με ό,τι απαιτείται πχ. από έναν εκπαιδευτικό χωρίς ελληνική ιθαγένεια, για να διδάξει στη σχολική τάξη!!! Μέσα από αυτή τη διαδικασία, διαμορφώνονται άνισοι όροι συμμετοχής, αποκλείονται μετανάστες και μετανάστριες υποψήφιοι, αρκετοί εκ των οποίων βρίσκονται για πολλά χρόνια στη χώρα μας και εργάζονται στην καθαριότητα των σχολείων.\nΥπάρχουν παραδείγματα τέτοιων υποψηφίων, που ζουν στην Ελλάδα, 10 – 20 χρόνια και δεν έχουν λάβει την ελληνική ιθαγένεια (ελληνική ταυτότητα), με ευθύνη του ελληνικού κράτους, παρότι έχουν υποβάλλει τα σχετικά χαρτιά και έχουν υποβληθεί στα έξοδα (που φθάνουν ή και ξεπερνούν τα 700 ευρώ). Επιπλέον, διαγωνισμός για Πιστοποιητικό Ελληνομάθειας έχει να διεξαχθεί εδώ και μεγάλο χρονικό διάστημα και τώρα, λόγω κορονοϊού, έχει παραπεμφθεί πλήρως το ζήτημα στις καλένδες.\nΗ κατοχή της Ελληνομάθειας, ως προσόν διορισμού, που αντικατέστησε το αρχικά προβλεπόμενο προσόν της κατοχής απολυτηρίου Γυμνασίου, δεν έχει καμία λογική, είναι άδικη και απλά λειτουργεί σαν φίλτρο επιλογής, πετώντας δεκάδες εργαζόμενους της σχολικής καθαριότητας στο δρόμο. Κι αυτό συμβαίνει σε μία φάση που πολλαπλασιάζονται οι ανάγκες για μόνιμο προσωπικό καθαριότητας στα σχολεία, λόγω της πανδημίας, πόσο μάλλον όταν πρόκειται για έμπειρο δυναμικό που για χρόνια έχει δώσει διαπιστευτήρια στα σχολεία.\nΥπάρχουν καταγγελίες ότι Δήμοι απέκλεισαν ακόμη και υποψηφίους που διέθεταν πιστοποιητικό Ελληνομάθειας με βάση και μόνο το γεγονός πως δεν είχαν την ιθαγένεια! Η κυβέρνηση ανοίγει τον ασκό του Αιόλου στο ρατσισμό και «ο χορός καλά κρατεί»!\n· Να τροποποιηθεί άμεσα το ΦΕΚ 3485 / 22 -08 – 2020, με κατάργηση του προσόντος της Ελληνομάθειας, διασφαλίζοντας πως κανένας σχολικός καθαριστής / καθαρίστρια δεν θα απολυθεί.\n· Κανένας αποκλεισμός λόγω μη κτήσης της ελληνικής ιθαγένειας.\n· Να μονιμοποιηθούν όλοι οι εργαζόμενοι στη σχολική καθαριότητα, χωρίς όρους και προϋποθέσεις.\n· Να τροποποιηθεί – αυξηθεί αποφασιστικά ΤΩΡΑ ο αριθμός των προσλήψεων, με βάση τις ανάγκες που προκύπτουν για 15 μαθητές ανά τμήμα και για πλήρη κάλυψη των αναγκών καθαριότητας καθ’ όλη τη διάρκεια του σχολικού ωραρίου.\nΕΤΙΚΕΤΕΣ: Σύλλογος Εκπαιδευτικών Ημαθίας


ΔΕΣΦΑ: Το σχέδιο European Hydrogen Backbone – EXPERTNEWS\n09/05/2021 1:49 ΠΜ\n• Δώδεκα Ευρωπαϊκοί Διαχειριστές Συστήματος Φυσικού Αερίου από έντεκα χώρες συμμετέχουν στην πρωτοβουλία European Hydrogen Backbone (EHB).\n• Η ομάδα EHB παρουσίασε το κοινό όραμα για τη δημιουργία ενός δικτύου αγωγών υδρογόνου μήκους 39.700 χλμ. σε 21 χώρες.\n• Τα δύο τρίτα του δικτύου βασίζονται σε μετασκευασμένους αγωγούς φυσικού αερίου.\n• Χαμηλότερο επενδυτικό κόστος ανά χιλιόμετρο αγωγού σε σύγκριση με την προηγούμενη εκτίμηση.\nΗ πρωτοβουλία EuropeanHydrogen Backbone (EHB) παρουσίασε την Τρίτη 13 Απριλίου την ανανεωμένη έκδοση του οράματός της για μια ειδική υποδομή μεταφοράς υδρογόνου σε όλη την Ευρώπη. Προτείνει τη δημιουργία ενός δικτύου υδρογόνου μήκους 39.700 χιλιομέτρων έως το 2040, με περαιτέρω ανάπτυξη του να αναμένεται και μετά το 2040. Το δίκτυο αυτό συνδέει 21 ευρωπαϊκές χώρες. Το όραμα που παρουσιάστηκε έρχεται σε συνέχεια της έκθεσης του EHB που δημοσιεύθηκε τον Ιούλιο του 2020, πυροδοτώντας τη σχετική συζήτηση σε όλη την Ευρώπη. Η έκθεση περιέγραφε ένα δίκτυο 23.000 χιλιομέτρων που θα κάλυπτε δέκα χώρες.\nΠερίπου το 69% του προτεινόμενου δικτύου μεταφοράς υδρογόνου αποτελείται από μετασκευασμένους υφιστάμενους αγωγούς φυσικού αερίου. Το υπόλοιπο 31% των νέων αγωγών χρειάζονται για τη σύνδεση νέων χρηστών και βρίσκονται σε χώρες με μικρά δίκτυα φυσικού αερίου σήμερα, αλλά με μεγάληαναμενόμενη ζήτηση και προσφορά υδρογόνου στο μέλλον.\nΟι χάρτες υποδομών υδρογόνου για το 2030, το 2035 και το 2040 που δημοσιεύθηκαν στις 13 Απριλίου αντανακλούν το όραμα 23 ευρωπαϊκών Διαχειριστών Συστημάτων ΜεταφοράςΦυσικού Αερίου, με βάση την ανάλυσή τους για το πώς θα μπορούσαν να εξελιχθούν οι υποδομές για την επίτευξη των στόχων της απανθρακοποίησης. Είναι σημαντικό να τονιστεί ότι οι διαδρομές και τα χρονοδιαγράμματα μεταφοράς υδρογόνου στους χάρτες είναι πιθανό να μεταβληθούν. Ο τελικός σχεδιασμός και το χρονοδιάγραμμα του EHB εξαρτώνται από τις συνθήκες της αγοράς για το υδρογόνο και το φυσικό αέριο, καθώς και από τη δημιουργία ενός σταθερού, υποστηρικτικούκαι προσαρμοστικού ρυθμιστικού πλαισίου.\n«Η Ευρώπη χρειάζεται να αναπτύξει γρήγορα ειδικές υποδομές αγωγών μεταφοράς υδρογόνου. Η συγκεκριμένη, νέα έκθεση του EHB αποτελεί έναν σαφή οδικό χάρτη για το πώς θα μπορούσε αυτό να λειτουργήσει», ανέφερε ο καθηγητής Ad van Wijk, συγγραφέας του Σχεδίου 2×40 GW Electrolyser και σύμβουλοςτου Hydrogen Europe.\nH έκθεση είναι διαθέσιμη εδώ: https://gasforclimate2050.eu/publications/.\nΗ Bayer παρουσιάζει το Vynyty Citrus, για τον έλεγχο των επιβλαβών οργανισμών στα εσπεριδοειδή


Συγκλονισμένοι Ναταλία Γερμανού και Κώστας Τσουρός με τη δολοφονία του Γιώργου Καραϊβάζ - News - Youweekly\nΣε κατάσταση σοκ ήταν τόσο η Ναταλία Γερμανού όσο και ο Κώστας Τσουρός το μεσημέρι του Σαββάτου στην έναρξη του Καλύτερα δεν γίνεται, λόγω της στυγερής δολοφονίας του Γιώργου Καραϊβάζ, έξω από το σπίτι του στον Άλιμο.\nΟ δημοσιογράφος εργαζόταν στα ίδιο στούντιο με την Ναταλία Γερμανού και τους συνεργάτες της, επομένως η παρουσιάστρια δεν είχε ακόμα καλά καλά συνειδητοποιήσει τον χαμό του. Όπως έκανε το βράδυ της Παρασκευής η Αγγελική Νικολούλη έτσι και η Ναταλία Γερμανού είπε δύο λόγια για τον δημοσιογράφο.\nΓια τον Γιώργο Καραϊβάζ μίλησε λογικά και ο Κώστας Τσουρός, ο οποίος συνεργαζόταν πολύ καιρό μαζί του στον ΑΝΤ1.\nΤα λόγια της Ναταλίας Γερμανού και του Κώστα Τσουρού για τον Γιώργο Καραϊβάζ\n«Λίγο διαφορετική είναι η έναρξή μας σήμερα, χωρίς πολλά χαμόγελα τουλάχιστον για την αρχή. Στην πορεία ευελπιστούμε να καλυτερέψει και η δική μας διάθεση και το κλίμα και βεβαίως να φτιάξουμε και τη δική σας διάθεση, διότι δε ξεχνάμε ποτέ πως ο σκοπός ο δικός μας είναι να φέρνουμε χαμόγελα και αισιοδοξία στο δικό σας σπίτι.\nΔε μπορούσε να περάσει τόσο ανώδυνα από πάνω μας η τραγική είδηση της δολοφονίας του Γιώργου Καραϊβάζ, και για πολλούς από εμάς φίλος και συνάδελφος.\nΟ Κώστας τον ήξερε πολλά χρόνια, είχαν δουλέψει και μαζί. (…) Για εμάς ο Γιώργος ήταν από τους ανθρώπους που συναντούσαμε εδώ στους διαδρόμους, ήταν μόνιμος συνεργάτης για πολύ καιρό στην εκπομπή της Ζήνας Κουτσελίνη. Πάντα με το χαμόγελο και είμαστε σε κατάσταση σοκ, όπως αντιλαμβάνεστε», είπε χαρακτηριστικά η Ναταλία Γερμανού ενώ στη συνέχεια, ο Κώστας Τσουρός μίλησε για την εποχή που τα γραφεία τους βρίσκονταν απέναντι στον ΑΝΤ1.\n«Έχει σοκάρει όλη την κοινωνία»\nΜε μία ανάρτηση στον επίσημο λογαριασμό του στο Twitter, ο Κυριάκος Μητσοτάκης θέλησε να πάρει θέση για την στυγερή δολοφονία του δημοσιογράφου Γιώργου Καραϊβάζ, τονίζοντας πως πολύ σύντομα θα εξιχνιαστεί η υπόθεση.\nΟ πρωθυπουργός συναντήθηκε το πρωί του Σαββάτου με τον Μιχάλη Χρυσοχοΐδη για να του ζητήσει να ασχοληθεί με την υπόθεση προκειμένου να εντοπιστούν άμεσα οι ένοχοι.


ΜΚΟ Βελβεντού προς Κωσταντόπουλο: Να σεβαστείτε τις προσωπικές προεκλογικές σας δεσμεύσεις - vetonews\nΤετάρτη, 13 Απριλίου 2011 13:01\nΜΚΟ Βελβεντού προς Κωσταντόπουλο: Να σεβαστείτε τις προσωπικές προεκλογικές σας δεσμεύσεις\nΜε αφορμή το δελτίο τύπου του Δήμου Σερβίων-Βελβεντού, «Οι συναντήσεις και οι επαφές του Δημάρχου Σερβίων-Βελβεντού Βασίλη Κωνσταντόπουλου στην πρόσφατη επίσκεψή του στην Αθήνα», με ανακοινωσή της η ΜΚΟ επισημαίνει τα παρακάτω στον δήμαρχο Β. Κωσταντόπουλο :\nΠοια γραπτή ανακοίνωση της «Κοινωνίας Των Πολιτών Του Βελβεντού» επικαλέστηκε στον Υπουργό; Η «Κοινωνία Των Πολιτών Του Βελβεντού» δεν εξέδωσε δελτίο τύπου. Για τη συνάντηση της βελβεντινής αντιπροσωπείας τον Υπουργό Εσωτερικών παρουσία των τριών κυβερνητικών βουλευτών αναφέρθηκε προφορικά ο Πρόεδρος της ΜΚΟ σε τοπικά ΜΜΕ.\nΗ μόνη γραπτή ανακοίνωση υπάρχει στην τοπική εφημερίδα του Μορφωτικού Ομίλου Βελβεντού, «Το Βελβεντό» - φύλλο 545, Μάρτιος 2011, η οποία άρχισε να διανέμεται από χθες.\nΠροκύπτει από τις προφορικές δηλώσεις του Προέδρου της ΜΚΟ ότι ο Υπουργός υποσχέθηκε την αυτονομία του Δήμου Βελβεντού;\nΠοιες ήταν εν τέλει οι φήμες που ανησύχησαν τον Δήμαρχο κ. Κωνσταντόπουλο και ποιος ο λόγος και η σκοπιμότητα της επίσκεψής του στον Υπουργό, ακολουθώντας κατά πόδας το Βελβεντό στις πρωτοβουλίες που παίρνει;\nΣε ποια πολιτική ήπιας προσέγγισης της κοινωνίας μας από μέρους της νέας δημοτικής αρχής αναφέρεται; Το αντίθετο της ήπιας είναι η σκληρή πολιτική;\nΣε ποιού είδους ενέργειες αναφέρεται με τις οποίες η διοίκηση του νέου Δήμου καθίσταται προβληματική;\nΤελευταία τροποποίηση στις Τετάρτη, 13 Απριλίου 2011 19:49


Αρχική ΠΕΡΙΣΣΟΤΕΡΑ Παράξενα Ξέρεις γιατί σου αρέσει η μπίρα και ο καφές;\nΓια τους περισσότερους, η μέρα ξεκινάει με έναν καφέ. Για κάποιους, ίσως και δύο. Στις μέρες μας είναι σπάνιο όταν κάποιος γνωστός μας δεν πίνει καφέ και το πρώτο πράγμα που σκεφτόμαστε, είναι πώς μπορείς και αντέχει.\nΤο ίδιο συμβαίνει και με τη μπίρα, αφού είναι ίσως το πιο γνωστό καλοκαιρινό ποτό. Βέβαια, σε αυτή την περίπτωση θα βρούμε αρκετά άτομα, σε σύγκριση με τον καφέ, που θα μπορούσαν να ζήσουν εύκολα χωρίς μπίρα.\nΈχεις σκεφτεί όμως γιατί μας αρέσουν τόσο πολύ; Η απάντηση είναι πολύ εύκολη αλλά και κατανοητή. Η μπίρα και ο καφές μας αρέσουν διότι μας αρέσει και ο τρόπος που μας κάνουν να αισθανόμαστε κατά την κατανάλωσή τους. Άρα, δεν έχει να κάνει με τη γεύση όπως πολλοί πιστεύουν αλλά με την επίδρασή τους.\nΠροηγούμενο άρθροΤι λένε τα άστρα για τον Μάιο 2020;\nΕπόμενο άρθρο«Πυρετός» εργασιών στα καταστήματα για την επιστροφή στη «νέα κανονικότητα»


Μπακάλης είσαι και φαίνεσαι! « Οι λέξεις έχουν τη δική τους ιστορία\nBLOG_OTI_NANAI στη Πρόστιμο 100 ευρώ σε όποιον δε…\nΝέο Kid στη Μεζεδάκια με πρόστιμο\nvoulagx στη Μεζεδάκια με πρόστιμο\nΣτοΔγιαλοΧτηνος στη Μονόλογος της πέτρας / Η ζωή δ…\nΕΦΗ - ΕΦΗ στη Μονόλογος της πέτρας / Η ζωή δ…\n« Χαμηλό ταβάνι\nΜαργαριτάρια, μαργαρίτες, πέρλες: Η ιστορία των λέξεων »\nΜπακάλης είσαι και φαίνεσαι!\nPosted by sarant στο 22 Φεβρουαρίου, 2009\nΗ φωτογραφία από το giapraki.com\nΕντάξει, πολλές φορές το ‘μπακάλης’ το λέμε υποτιμητικά, για κάποιον που κάνει χονδροειδείς υπολογισμούς και προχειροδουλειές και πιο συχνό ακόμα είναι το ‘μπακάλικος’ ή ‘μπακαλίστικος’ που το λέμε για έναν εμπειρικό και πρόχειρο τρόπο εργασίας· βέβαια, όταν ο τρόπος αυτός φέρνει αποτελέσματα χωρίς να χολοσκάει για τη θεωρία, μπορεί η λέξη ‘μπακάλικος’ να πάρει και ελαφρώς θετική απόχρωση. Όμως, δεν θα μιλήσω γι’ αυτή καθαυτή τη λέξη.\nΘα μιλήσω για την τουρκική λέξη bakkal, από την οποία βέβαια προέρχεται και η δικιά μας ελληνική. Ο bakkal ήταν ο μπακάλης, ο παντοπώλης, αλλά στα χωριά της εποχής εκείνης συχνότατα το μπακάλικο ήταν το μοναδικό μαγαζί. Ο bakkal λοιπόν ήταν και λιγάκι πανδοχέας, και λιγάκι σαράφης, και λιγάκι τοκογλύφος.\nΣτα χωριά της Μικρασίας και της Αιγύπτου, αυτός ο bakkal ήταν σχεδόν πάντα Ρωμιός. Σε ταξιδιωτικούς οδηγούς Μπαίντεκερ της Αιγύπτου πριν από τον πόλεμο, βρίσκει κανείς φράσεις όπως: Στις περισσότερες πόλεις, ο έλληνας bakkal θα σας δώσει ένα απλό δωμάτιο για ύπνο. Στο βιβλίο Cairo and its environs των Lamplough και Francis διαβάζουμε (στη σελ. 91): every village contains one Greek » bakkal » or grocer–moneylender, παναπεί κάθε χωριό έχει και τον δικό του έλληνα μπακαλοσαράφη. Ως εδώ καλά.\nΌμως, στο βιβλίο του Κ. Τσουκαλά Εξάρτηση και αναπαραγωγή, εκεί που μιλάει για την κυριαρχία των Ελλήνων στο εμπόριο της Αιγύπτου (σελ. 318) έχει και την εξής υποσημείωση, γραμμένη το 1927:\nΗ σημερινή γενεά των ιθαγενών Αιγυπτίων δεν γνωρίζει, δυστυχώς, από την μεγάλην και εκπολιτιστικήν δράσιν του Ελληνισμού εις όλην την Αίγυπτον, παρά το όνομα «μπακάλ». Το όνομα τούτο φιλολογικώς μεν σημαίνει τον παντοπώλην, αλληγορικώς δε τον αγύρτην, τον τυχοδιώκτην, τον κατεργάρην και τον κλέφτην! (Ε. Μιχαηλίδη, «Ο Αιγυπτιώτης Ελληνισμός και το μέλλον του», Αλεξάνδρεια 1927, σελ. 4).\nΣτο ίδιο βιβλίο (σελ. 319) παρατίθεται και άποψη του λόρδου Κρόμερ, από το 1911, ο οποίος ενώ θεωρεί ευεργετική για την Αίγυπτο την παρουσία των Ελλήνων, προσθέτει ωστόσο ότι «οπουδήποτε υπάρχει έστω και το παραμικρό ενδεχόμενο να αγοράσει κανείς φτηνά και να πουλήσει ακριβά, κάπου εκεί θα βρίσκεται και ο Έλληνας μικρέμπορος», ο οποίος «παρασύρει τον φελάχο στο πιοτό» και «δανείζει τον Αιγύπτιο χωρικό με υπέρογκους τόκους, υποβιβάζοντάς τον στη θέση του είλωτα».\nΟπότε, bakkal = Έλληνας = κατεργάρης, κλέφτης, τοκογλύφος. Δεν αισθανόμαστε και πολύ περήφανοι, θαρρώ.\nΤο σημείωμα το αφιερώνω στον φίλο Γιάννη Κούταλο που μου επισήμανε, πριν από 12 χρόνια, το απόσπασμα του Τσουκαλά και που τον ξαναβρήκα τώρα επειδή δεν είχα κρατήσει ακριβή σημείωση.\nΝα προσθέσω ότι στα Οικογενειακά μας ονόματα του Τριανταφυλλίδη βρίσκω ότι στα σέρβικα η λέξη grçki (Έλληνας) σημαίνει επίσης ‘έμπορος’.\nThis entry was posted on 22 Φεβρουαρίου, 2009 στις 23:13\tand is filed under Γενικά γλωσσικά. Με ετικέτα: Πατριδογνωσία. You can follow any responses to this entry through the RSS 2.0 feed. You can leave a response, ή trackback from your own site.\n19 Σχόλια προς “Μπακάλης είσαι και φαίνεσαι!”\n22 Φεβρουαρίου, 2009 στις 23:34\n23 Φεβρουαρίου, 2009 στις 08:39\nΗ λέξη μπακάλης μου θυμίζει πάντα την τουρκική παροιμία «aylak bakkal tasaklarini tartar»\n23 Φεβρουαρίου, 2009 στις 13:51\nΗ λέξη είναι της αιγυπτιακής δημοτικής: bagal, και ευτρεπίστηκε μετά στην καθαρεύουσα. Αυτά εμάς μας είναι άγνωστα!\nΤι να σου κάνουν οι μπακάληδες, να ζυγίζουν τα τέτοια τους όπως λέει κι η παροιμία;Αφού το ισλαμικό δίκαιο απαγόρευε τον έντοκο δανεισμό, οι μπακάληδες αντικατέστησαν τις τράπεζες. Ό,τι έγινε και με τους Εβραίους στη Δύση και την απαγόρευση αυτή τη φορά απ’ την καθολική εκκλησία.\nΠαραθέτω το παρακάτω απόσπασμα για να γίνει κατανοητό το πνεύμα με το οποίο ο Μιχαηλίδης γράφει τα πέρί μπακάλη. Την ευθύνη για το Έλληνας=μπακάλης την επιρρίπτει κυρίως στην αιγυπτιακή διανόηση και στον αιγυπτιακό εθνικισμό και ελάχιστα στα μέλη της ελληνικής παροικίας.\n«Θα σκεφθή άραγε η Αίγυπτος όλη, κυβέρνησις και λαός, ν’ ανταμείψη αν ουχί υλικώς, τουλάχιστον ηθικώς, τους μεγάλους αυτούς ευεργέτας της Αιγύπτου, ανεγείρουσα εις εκδήλωσιν τιμής και ευγνωμοσύνης, ουχί τους ανδριάντας των, αλλά τας προτομάς των; […] Αλλ’ αδιάφορον! Η αποστολή του Έλληνος εις την γην της διασποράς ανέκαθεν έφερε χαρακτήρα εκπολιτιστικόν! Ιδού πώς ανταμείβεται ο ιεραπόστολος του πολιτισμού Έλλην, ο οποίος εις την Αίγυπτον ανταμείβεται με το όνομα “μπακάλ”!…» Ευγένιος Μιχαηλίδης, ο.π.\nΤα ιστορικά συμφραζόμενα είναι εξαιρετικά ενδιαφέροντα (τέλος του βρεττανικού προτεκτοράτου, ίδρυση το 21 του κομμουνιστικού κόμματος με συμμετοχή και Ελλήνων διανοουμένων, ιδεολογικών αντιπάλων του Μιχαηλίδη).Η παροικία σκέφτεται τις αναγκαστικές «στοχαστικές προσαρμογές»\nΜ’ αυτά και μ’ αυτά δε σε προλαβαίνουμε, Νίκο, και αφήνουμε τις άλλες δουλειές μας πίσω.\n24 Φεβρουαρίου, 2009 στις 04:49\nΑπό περιέργεια κοίταξα το οθωμανικό λεξικό: αναφέρει το bakkal ως λέξη αραβικής καταγωγής που σημαίνει εκτός από παντοπώλης και οπωροπώλης. Αν θυμάμαι καλά από τα μαθήματα των οθωμανικών, προέρχεται από την ίδια ρίζα με το bakl ή bakla που στο λεξικό αναφέρεται ως «λαχανικό», αν και στα σύγχρονα τουρκικά σημαίνει κουκί.\nΕνδιαφέρουσα η παροιμία του allu fun marx 🙂\n24 Φεβρουαρίου, 2009 στις 06:52\nΟπς, και μου θύμισες να ρωτήσω τον Αλουφάνη τι σημαίνει η παροιμία!\nΑλλά κοιτάζοντας από δω κι από κει, κι επειδή κι άλλη μια λέξη την ξέρω, πρέπει να σημαίνει κάτι σαν «Αργός μπακάλης, ταπαυτά του ξύνει(;)»\n24 Φεβρουαρίου, 2009 στις 07:50\n«Η αποστολή του Έλληνος εις την γην της διασποράς ανέκαθεν έφερε χαρακτήρα εκπολιτιστικόν!»\nΠολύ ωραία φράση, που μου θυμίζει τη mission civilisatrice όπως λέγανε κάτι τύποι με λευκές κάσκες\n– και εντάσσει το φαινόμενο, σωστά θαρρώ, στη σφαίρα της αποικιοκρατίας.\nΣκύλος της Βάλια Κάλντα said\n24 Φεβρουαρίου, 2009 στις 09:12\nΝαι, για να μην αποδόσει αμέσως ο ΑΦΜ το «aylak bakkal tasaklarini tartar», κάποιο λάκο έχει η φάβα. Κι εκείνο το «tasaklarini» μου θύμησε γιατί οι Ρωμιοί της Πόλης αποκαλούν το γνωστό μας σταχτοδοχείο «chiγαροπιατάκι» και όχι με το λαϊκό του όνομα! Κανείς δεν θέλει να σβύνει τα τσιγάρα του εκεί!\n24 Φεβρουαρίου, 2009 στις 10:08\nΟ μπακάλης που δεν έχει δουλειά, τα «τασιάκια» του ζυγίζει.\n24 Φεβρουαρίου, 2009 στις 11:45\nΚ2, αφού έχεις οθωμανικό λεξικό, για τον μανάβη και τα λαχανικά ψάξε στο ζερζεβάτ (ελλην.ζαρζαβατσής, ζαρζαβάτι)\nΣκύλε, δεν υπάρχει περίπτωση να μπερδευτούν τα τασάκια.\nΤο τασάκι=σταχτοδοχείο και το τασάκι= παπάρι γράφονται με διαφορετικό s.\nΣτο παπάρι το s θέλει απο κάτω σκουληκάκι,σεντίγ, και προφέρεται παχύ, αλλά το πληκτρολόγιο μας προδίδει.\nΟι παλιοί Βορειοελλαδίτες χρησιμοποιούν τη βρισιά τεκτασάκ= μονόρχης, λαϊκά μονάρχης.\n24 Φεβρουαρίου, 2009 στις 12:05\nΝαι, το τασάκι-σταχτοδοχείο είναι υποκοριστικό του «τάσι» εκ του τουρκικού tas (με σκουληκάκι πάλι κάτω από το s, αν δεν απατώμαι).\nΑλλά, οι Πολίτες με τόσες προφορές να αιωρούνται γύρω τους, θεώρησαν σκόπιμο να αποφύγουν τον ύφαλο, επινοώντας το τσιγαροπιατάκι!\n24 Φεβρουαρίου, 2009 στις 12:47\nΝα σημειώσω στα δύο τελευταία σχόλια ότι το tas δεν έχει σκουλήκι, είναι με το «δικό μας» σίγμα. Τα δε «ζαρζαβατικά» (τουρκιστί zerzevat) προέρχονται από το περσικό sebzevat, κατά λέξη «πρασινάδες». Το «μανάβης» όμως… Είναι μια περίεργη λέξη: η ετυμολογία του θεωρείται κατευθείαν τουρκική, δεν σχετίζεται όμως με άλλη λέξη. Σε ένα κείμενο του 16ου αιώνα αναφέρεται η λέξη manavgad που παραπέμπει σε μια κωμόπολη της νότιας Μικρασίας. Το ωραίο είναι ότι η λέξη τότε φαίνεται να σήμαινε κυρίως (αν όχι αποκλειστικά) τον εσωτερικό μετανάστη, που ερχόταν από την επαρχία να δουλέψει στην Κωνσταντινούπολη (κυρίως) και πιθανότατα πλούτιζε προς μεγάλη οργή των συγκαιρινών συγγραφέων. Η σημασία αυτή μάλιστα καταγράφεται και σε ένα οθωμανοελληνικό λεξικό του 1899 (του Χλωρού), ενώ δεν υπάρχει στο σύγχρονό του οθωμανοαγγλικό…\nΑυτά τα λίγα για τα ζαρζαβατικά και τους μανάβηδες. Με χαρά βλέπω ότι οι τουρκομαθείς είναι περισσότεροι απ’όσο νόμιζα…\n24 Φεβρουαρίου, 2009 στις 13:04\nΟι τουρκομαθείς ή οι έχοντες κάποιες γνώσεις τέλος πάντων. Καλώς ήρθες Μαρίνο!\nΜαρία, μπορεί να είναι διαφορετική η προφορά, αλλά νομίζω ότι ο Σκύλος (Β-Κ) έχει δίκιο. Τουλάχιστον κάτι ανάλογο συνέβη (λέει ο Ν. Πολίτης) στην Πελοπόννησο, όπου το «απίδι» αντικαταστάθηκε από το αχλάδι, επειδή οι αρβανίτες το έβρισκαν κακέμφατο (πίθε δεν είναι στ’ αρβανίτικα ο πισινός, για να το πω ευγενικά;)\n24 Φεβρουαρίου, 2009 στις 13:34\nΜαρίνε, βγάλε με απ’ τους τουρκομαθείς. Τα τουρκικά μου περιορίζονται στις παροιμιακές φράσεις που έλεγε η γιαγιά μου ως οθωμανή υπήκοος μέχρι το 13 και σε ό,τι έμαθα απο φίλους Τούρκους εξόριστους στην Εσπερία.΄Ετσι διαπίστωσα οτι το ζερζεβάτ δε λέγεται πια, το βρήκαμε μόνο σε οθωμανικό λεξικό. Και τα οσμανλήδικα τραγούδια του μακαρίτη Ζεκί Μουρέν δε τα καταλαβαίνουν πια οι Τούρκοι.\nΝίκο, δεν αμφιβάλλω οτι οι Πολίτες ήθελαν να αποφύγουν το κακέμφατο.Απλώς επισήμανα τη διαφορά στην προφορά. (Τας με σκουλήκι είναι η πέτρα)\nΓια να επιστρέψουμε στην Αίγυπτο, οι Αιγυπτιώτες για παρόμοιους με το απίδι λόγους δε θα σε φωνάξουν ποτέ Νίκο, αλλά Νικόλα. (Άσε που στο ρεμπέτικο της Λιλής ένα απίδι και ένα αρχίδι κάνουνε τον Αρχιμήδη)\n24 Φεβρουαρίου, 2009 στις 14:17\n«Του ενός το φάρμακο, τ’ αλλουνού φαρμάκι» ή «Η βρισιά του ενός είναι το όνομα του άλλου» όπως θάλεγε κι ο Νίκος Γκάτσος, εάν μπορούσε να μεταφραστεί στην Ιταλία χωρίς να δεινοπαθήσει όσο δεινοπάθηε ο Mario Puzzo όταν μεταφράστηκε ο Νονός του στην Ελλάδα.\n20 Αυγούστου, 2009 στις 17:13\nΗ ύπαρξη μεγάλου αριθμού Ελλήνων τσιφλικούχων στη Θράκη κατά το δεύτερο μισό του Ι9ου και στις αρχές του 2Οού αιώνα αποδεικνύει ακριβώς την οικονομική ισχύ και την ευρωστία του ελληνικού αστικού πληθυσμού του γεωγραφικού αυτού χώρου, που επένδυε παράλληλα με τις εμπορικές επιχειρήσεις του και τεράστια ποσά για την αγορά της γης. Την δυναμικότητα τους ελληνικού στοιχείου της οθωμανικής αυτοκρατορία υπογραμμίζει ο Γάλλος περιηγητής Gaston Deschamps στο έργο του «Sur les routes de l’ Asie»: «Ο Έλληνας μπακάλης. Να ένας «πράκτορας» που συμβάλλει πολύ περισσότερο στην περιπλοκή του Ανατολικού ζητήματος από ό, τι όλα μαζί τα διπλωματικά συμβούλια. Είναι το απολωλός πρόβατο του ελληνισμού. Ακολουθεί τις ορδές σαν τους παλιατζήδες που προσκολλούνται στις ηττημένες στρατιές. Ο Τούρκος δεν ξέρει να πουλήσει, ενώ ο Έλληνας τα έχει όλα από κουβαρίστρες μέχρι κεριά, ψάρια, χαβιάρι. Ο Τούρκος δεν μπορεί να κάνει οικονομίες και έχει συχνά ανάγκη από χρήματα. Έτσι, ο καλός ο Έλληνας τον πλησιάζει, του προσφέρει τις υπηρεσίες του, του δανείζει χρήματα, επιβαρύνει με υποθήκες τους πιστούς, και σα θαυμάσιος τοκογλύφος που είναι, από καθαρό πατριωτισμό, ξανακερδίζει τα εδάφη που είχαν κατακτήσει οι βάρβαροι. Ας υπάρχουν οι εισβολές, οι φτώχιες, οι επιδημίες. Πάντα βρίσκεται κάποιος, που μπορεί να ξαναχτίσει πάνω στα ερείπια ένα μαγαζάκι και να το διαφημίσει, κι’ αυτός είναι ο Έλληνας μπακάλης».\n[http://www.dim-sapon.rod.sch.gr/topos/Traki_1830.htm — το βιβλιο του Deschamps κυκλοφορει στα Ελληνικα με τιτλο «Στους Δρομους της Μικρασιας»]\n21 Αυγούστου, 2009 στις 09:03\nΓιώργο, πολύ ενδιαφέρον!\n21 Αυγούστου, 2009 στις 12:19\n“Είναι το απολωλός πρόβατο”\nΠικρή ιστορία για την Θράκη. Σε αυτό θα συμφωνούσε και ο ξεναγός μας κατά την ξενάγηση στα αρχοντικά της Ξάνθης. Μιλούσε για τους έλληνες πλούσιους της περιοχής, σαν να ήταν μιάσματα. Στην τουρκοκρατία υπηρέτες των τούρκων, πριν και μετά το 12-13 έπαιζαν το χαρτί της Βουλγαρίας, ειδικά στην δεκαετία του ’40. Έτσι το ελληνικό κράτος τους τιμώρησε, η δε τιμωρία ακυρώθηκε πολύ αργά για τα ελληνικά δεδομένα, στα μέσα του ‘80. Κι έτσι για ένα τόσο μεγάλο χρονικό διάστημα παρέμεινε η πιο υπανάπτυκτη περιοχή της Ελλάδας.\n19 Μαρτίου, 2011 στις 21:05\nΓια μπακάληδες κλπ βλ.2η ανακοίνωση σ.8 κεξ.\nΑντώνης Ι. Χατζηνικόλας said\n7 Ιουνίου, 2020 στις 08:12\nΤα παντοπωλεία αυτά πωλούσαν βακαλάο παστό και όχι μονο, γιατί να μην έχει σχέση με αυτό στην ΕΛΛΗΝΙΚΗ κι αμέσως πιάσαμε τη πρώτη «παραφθορά» και τη κάναμε πρώτη ερμηνεία στα Τουρκικά;..


Μειώθηκαν κατά 73% οι επιθέσεις DDoS το τρίτο τρίμηνο | Sofokleousin.gr\nΟ αριθμός των επιθέσεων DDoS μειώθηκε το τρίτο τρίμηνο του 2020, σύμφωνα με στοιχεία του Kaspersky DDoS Protection.\nΗ ανάλυση των εντολών που λαμβάνονται από command and control servers δείχνει επίσης αυτή την πτώση. Ωστόσο, παρά τη συνολική σταθεροποίηση της αγοράς DDoS κατά τη διάρκεια του έτους, στο τρίμηνο σημειώθηκε άνοδος σε σύγκριση με πέρσι.\nΤο lockdown αύξησε την εμπιστοσύνη των χρηστών στις διαδικτυακές υπηρεσίες, οπότε τα δύο πρώτα τρίμηνα του έτους σημειώθηκε μια αύξηση των επιθέσεων DDoS με στόχο τη διακοπή της εργασίας τους.\nΟι εκπαιδευτικοί και διοικητικοί πόροι επλήγησαν σε πολύ μεγάλο βαθμό. Ωστόσο, τα αποτελέσματα του τρίτου τριμήνου έδειξαν ότι η δραστηριότητα των DDoS επιστρέφει στο φυσιολογικό.


Aku ηλεκτρονικό κατάστημα στο Trekkinn\nΌλα ( Aku )\nΣχετικά με Aku\nΗ AKU είναι μια ιταλική εταιρεία με περισσότερα από 30 χρόνια εμπειρίας στον κλάδο. Ιδρύθηκε από τον Galliano Bordin, η μάρκα ξεκίνησε ως ένα μικρό εργαστήριο που μετατράπηκε σε επιχείρηση λόγω των υψηλής ποιότητας παπουτσιών και των μπότες πεζοπορίας. Η γκάμα των μπότες ορειβασίας είναι γεμάτη από γνήσια και μοναδικά σχέδια. Η τεχνολογία Gore Tex στο σχεδιασμό αυτών των παπουτσιών παρέχει εξαιρετική άνεση για πεζοπορία και πεζοπορία. Με την έναρξη των χειμώνων και της βροχής των χιονοπτώσεων, οι ορειβάτες και οι λάτρεις του χιονιού συσκευάζουν τα εργαλεία τους και κατευθύνονται προς τις γεμάτες λευκές πλαγιές χιονιού για πεζοπορία. Η εταιρεία κατασκευάζει μια μεγάλη ποικιλία άνετων και ζεστών υποδημάτων που μπορούν να φορεθούν κατά τη διάρκεια οποιασδήποτε υπαίθριας δραστηριότητας κατά τη χειμερινή περίοδο.


ΦΟΡΤΙΣΗ: απειλή - SLANG.gr\nΠαράδειγμα εδώ-Πως πας ρε φίλε? -Χάλια, τρώω ένα γκαμίσμα στη δουλειά....!\nΑλβανική εκδοχή της λέξης 'γαμήσι'. Πρόκειται για μια παραφθορά της λέξης, δηλαδή η λέξη αλλάζει από αδυναμία του μετανάστη να προφέρει σωστά την λέξη (λόγω ελλιπούς γνώσης της γλώσσας).\nΧρησιμοποίεται επίσης σαν απειλή-προειδοποίηση: -Άκη....γκαμίσμα....! (συνοδεύεται με υψωμένο το μεσαίο δάχτυλο του χεριού) Εδώ μπορεί να σημαίνει είτε ότι Άκη θα σε γαμήσω, είτε Άκη τη γαμήσαμε....\nΤέλος χρησιμοποιείται κάποιες φορές σαν κραυγή απόγνωσης. Το άτομο που το λέει συνήθως είναι πολύ πιεσμένο και κοντεύει να σκάσει.\nPublished 2016-11-18 08:08:59+00:00\nPublished 2015-06-26 19:44:02+00:00\nLast modified 2015-09-27 08:49:59+00:00\nPublished 2010-07-14 11:59:38+00:00\nLast modified 2015-05-30 06:35:30+00:00\nPublished 2009-09-11 08:51:52+00:00\nLast modified 2015-05-30 16:46:13+00:00


Η επιστροφή της Ντέμι Λοβάτο στα αμερικανικά τσαρτς | Euronews\nΗ επιστροφή της Ντέμι Λοβάτο στα αμερικανικά τσαρτς\nΗ Ντέμι Λοβάτο επέστρεψε με το ομότιτλο τέταρτο studio album της.\nΤο πρώτο single που ξεχώρισε είναι το “Heart Attack” και προκαλεί… καρδιακά επεισόδια. Έκανε ντεμπούτο στο νούμερο 12 του Billboard Hot 100 στις Ηνωμένες Πολιτείες και ήδη ανέβηκε στο Νο10, το δεύτερο υψηλότερο που έχει πετύχει η αμερικανίδα καλλιτέχνης μέχρι σήμερα.\nΤο άλμπουμ έλαβε γενικά θετικές κριτικές για τα φωνητικά της Λοβάτο, αλλά κάποιοι υποστήριξαν ότι δίνει έμφαση στο αποτέλεσμα και δεν απολαμβάνει την διαδικασία της μουσικής παραγωγής.\n«Ο απώτερος στόχος ήταν να βρούμε έναν τρόπο να συνδυάσουμε τη δύναμη των φωνητικών με την ποπ μουσική, γιατί αισθάνομαι πολλές φορές ότι στο ραδιόφωνο είναι δύο εντελώς διαφορετικά πράγματα. Πολλοί από τους τραγουδιστές δεν αναγνωρίζονται όπως θα έπρεπε, χαίρουν μεν εκτίμησης αλλά δεν τους αναγνωρίζονται οι επιτυχίες των τραγουδιών, όπως θα έπρεπε. Και πολλοί ποπ καλλιτέχνες είναι πολύ ταλαντούχοι, αλλά δεν έχουν την φωνητική ικανότητα για να ερμηνεύσουν τέτοιες δυναμικές μπαλάντες», λέει η ίδια η Λοβάτο.\nΤο 2012 η 20χρονη Ντέμι Λοβάτο είχε την μεγαλύτερη επιτυχία της στα τσαρτς μέχρι σήμερα, με το single “Give Your Heart a Break” από το άλμπουμ της “Unbroken” που κυκλοφόρησε το 2011.\nΗ τραγουδίστρια τότε αντιλήφθηκε ότι το κλειδί της επιτυχίας είναι τα τραγούδια σου να παίζονται στο ραδιόφωνο. Αν είναι φιλικά προς το αυτί του ακροατή του ραδιοφώνου, θα έρθουν και οι πωλήσεις των άλμπουμ στα δισκοπωλεία ή το ίντερνετ: «Πριν το “Give Your Heart a Break” αρχίσει να ανεβαίνει στα τσαρτς, υπήρξε μια περίοδος που αναρωτιόμουν “Τι κάνω λάθος; Ξέρω ότι μπορώ να τραγουδήσω. Ξέρω ότι έχω ταλέντο. Πώς είναι δυνατόν άλλοι καλλιτέχνες που δεν έχουν την δική μου φωνή, και το λέω αυτό με τον πιο ειλικρινή και ταπεινό τρόπο, να πηγαίνουν κατευθείαν στην κορυφή;”. Έλεγα: “Ξέρω ότι έχω καλά φωνητικά, επομένως, γιατί δεν παίζω στο ραδιόφωνο; Γιατί τόσο μεγάλη καθυστέρηση για να υπάρξει αναγνώριση;”. Εκεί συνειδητοποίησα: “Α, είναι και τα τραγούδια. Χρειάζεσαι και καλά τραγούδια για να έρθει η επιτυχία».\nΤο 2011 το “Skyscraper” έγινε μία ακόμα επιτυχία φτάνοντας τις 1.300.000 ψηφιακές πωλήσεις\nΕχει περάσει αρκετός καιρός από τότε που η Λοβάτο εισήλθε σε κέντρο αποτοξίνωσης πριν από τρία χρόνια για μια σειρά ζητημάτων όπως η η βουλιμία, οι προσπάθεια αυτοθεραπείας και η διπολική διαταραχή.\nΕξαργύρωσε την επιτυχία των τραγουδιών “Skyscraper” και “Give your Heart Back” για να βοηθηθεί να αντιμετωπίσει αυτήν την οδυνηρή εμπειρία. Και τα δύο έγιναν πλατινένια στις Ηνωμένες Πολιτείες.\nΤο νέο της άλμπουμ “Demi” κυκλοφόρησε στις 14 Μαΐου.


Arthur & Merlin (2015) ταινία online ελληνικους υποτιτλους Φαντασίας greek subs\nΑρχική » Φαντασίας » Arthur & Merlin (2015)\nΓια να δείτε ταινιες Arthur & Merlin (2015) online ελληνικούς υποτιτλους (greek subs) από κινητό ή tablet σας επιλέξτε Ταινίες online Mobile Version\nΗμερομηνία κυκλοφορίας: 11 April 2015 (UK)\nΘα λάβετε ειδοποίηση όταν προστεθεί νέο επεισόδιο η ανανεωθούν τα link Arthur & Merlin (2015)\nΤαινία Arthur & Merlin (2015) Φαντασίας online\nΠροβολές: 9 528\nΠροστέθηκε: 2019-10-09 15:23\nΤελευταία σχόλια για την ταινία Arthur & Merlin (2015) Greek subtitles 2\nGuest Stergios 2020-01-22 19:50\nΌταν είμαι σε μεγάλο ΤΑΞΙΔΙ* με τη μοτοσικλέτα μου στους αυτοκινητόδρομους, αναγκαστικά πρέπει να γίνει κάποια στάση, να ρίξω λίγο νερό στά μούτρα, να τεντωθώ, να ξεπιαστώ, να πιείς καφέ, νερό, να πας WC κτλπ-κτλπ και μετά να συνεχίσω.\nΌταν έχω ψιλοβαρεθεί τα ίδια και τα ίδια στις ταινίες τότε Απέχω η βλέπω κάτι διαφορετικό έτσι για να καθαρίσει το μυαλό.\nΚαι στις δύο περιπτώσεις όμως πιστέψτεμε υπάρχει πάντα αποτέλεσμα.\nΓια τόρα διάλεξα το δεύτερο**. Arthur & Merlin λοιπόν για αυτό το κάτι διαφορετικό για μια φρεσκάδα ασχέτως αν υπάρξει η όχι. Θα δείξει λέω κάθε φορά.\nΜια τέτοια ταινία που μας πάει αιώνες πριν χρειάζεται μεγάλη προσπάθεια σε κοστούμια, σκινικά και πολλά άλλα, αφού τίποτα απ'το σήμερα δεν αντιστοιχεί στο τότε. Και φυσικά ένα καλό σενάριο.\nΤο όλο πράγμα πάντως ξεκινά λάθος! Και δεν νομίζω να κάνω λάθος εγώ. Arthur&Μerlin πουθενά δεν αναφέρονται, εκτός απ'το τίτλο, στην ταινία αναφέρονται ως Άρθφαελ&Μύρντιν. Λές οκ! και πάμε παρακάτω, και βλέπω την ιστορία να ξετυλίγεται θυμίζοντας αρκετά το Χαϊλάντερ, την πασίγνωστη ιστορία του Αρθούρου&Μέρλιν, και προς το τέλος θυμίζει έντονα Άρχοντα των Δακτυλιδιών στο επεισόδιο Η Επιστροφή του Βασιλιά.\nΝα τελειώσω εδώ η να συνεχίσω λέγοντας ότι τα λίγα εφέ είναι της δεκαετίας του 80 και ότι... άστο καλύτερα!\nΗ ταινία φτιάχτηκε για την Τηλεόραση, και μάλιστα για την Επαρχιακή Τηλεόραση της ΟυαλοΑγκλοΣκοτίας έτσι φαίνεται σε μένα. Προσοχή δεν έχω τίποτα εναντίον αυτής, αφού Επαρχιακή Τηλεόραση γενικά παρακολουθώ και εγω! Οι άνθρωποι εκεί κάνουν καλή δουλειά με των προϋπολογισμό που έχουν.\nΘέλω να είμαι κάπως μετρημένως στα λόγια μου όσων αφορά τη δουλειά των άλλων. Άνθρωποι δούλεψαν, πλήρωσαν και πληρώθηκαν, και... εντάξει το αποτέλεσμα δεν είναι και Χόλιγουντ για των απλό λόγο ότι απ'την αρχή δεν ήταν για κάτι τέτοιο. Δεν μπορώ όμως να μην σκεφτώ ότι ο "Βασιλιάς" της ταινίας είναι...γυμνός η έστο ξεβράκοτος.\n*ΤΑΞΙΔΙ(1988) τών Φατμέ-Πορτοκάλογλου είναι ο "Εθνικός Ύμνος" των ταξιδιωτών.\nτα εφηβικά μας βράδια\nπατρίδα μας γλυκιά...\n**Τελικά ίσως θά έπρεπε να πάω ταξίδι.\npapaManous 2019-11-02 03:47\nΔεν ήταν καλό. . Ειχε τα φόντα αλλά δεν..\ntt4065340 2015/tt4065340.mp4 UmG75A3GITc 4.3 1211


Βιταμίνη D εσείς ξέρετε γιατί είναι τόσο σημαντική για τον οργανισμό μας; - Δ.Υ.Ο\nΒιταμίνη D εσείς ξέρετε γιατί είναι τόσο σημαντική για τον οργανισμό μας;\nΗ βιταμίνη D είναι απαραίτητη για την οικοδόμηση και διατήρηση υγιών οστών. Αυτό συμβαίνει επειδή το ασβέστιο, το κύριο συστατικό των οστών, μπορεί να απορροφηθεί από το σώμα σας μόνο όταν υπάρχει βιταμίνη D. Το σώμα σας παράγει βιταμίνη D όταν το άμεσο ηλιακό φως μετατρέπει μια χημική ουσία στο δέρμα σας σε μια ενεργή μορφή της βιταμίνης (καλσιφερόλη), σύμφωνα με το άρθρο της ιστοσελίδας Mayo Clinic.\nΗ βιταμίνη D δεν βρίσκεται σε πολλά τρόφιμα, αλλά μπορείτε να την πάρετε από εμπλουτισμένο γάλα, δημητριακά και λιπαρά ψάρια όπως σολομός, σκουμπρί και σαρδέλες.\nΗ ποσότητα βιταμίνης D που το δέρμα σας βοηθά να απορροφηθεί, εξαρτάται από πολλούς παράγοντες, όπως η ώρα της ημέρας, η εποχή και τη μελάγχρωση του δέρματος. Ανάλογα με το πού ζείτε και τον τρόπο ζωής σας, η παραγωγή βιταμίνης Dμπορεί να μειωθεί ή να είναι εντελώς απούσα κατά τους χειμερινούς μήνες. Το αντηλιακό, αν και σημαντικό, μπορεί επίσης να μειώσει την παραγωγή βιταμίνης D.\nΠολλοί ηλικιωμένοι ενήλικες δεν εκτίθενται τακτικά στο ηλιακό φως και έχουν πρόβλημα να απορροφήσουν τη βιταμίνη D, οπότε η λήψη πολυβιταμίνης με βιταμίνη D πιθανότατα θα βοηθήσει στη βελτίωση της υγείας των οστών.\nHerbal dietary supplements and vitamins D, A or E decorated with green leaves on white background. Gelatin softgels. Concept of healthcare and alternative medicine: homeopathy and naturopathy\nΟι έρευνες για τη χρήση της βιταμίνης D για συγκεκριμένες παθήσεις:\nΚαρκίνος. Η έρευνα δείχνει ότι η βιταμίνη D, ειδικά όταν λαμβάνεται με ασβέστιο, μπορεί να βοηθήσει στην πρόληψη ορισμένων καρκίνων\nΓνωστική υγεία. Πρώιμη έρευνα δείχνει ότι η βιταμίνη D μπορεί να παίζει ρόλο στη γνωστική υγεία. Σε μια μικρή μελέτη για ενήλικες ηλικίας 60 ετών και άνω που αντιμετωπίζουν άνοια, οι ερευνητές διαπίστωσαν ότι η λήψη συμπληρώματος βιταμίνης D βοήθησε στη βελτίωση της γνωστικής λειτουργίας\nΚληρονομικές διαταραχές. Τα συμπληρώματα βιταμίνης D μπορούν να χρησιμοποιηθούν για τη θεραπεία κληρονομικών διαταραχών που προκύπτουν από την αδυναμία απορρόφησης ή επεξεργασίας της βιταμίνης D, όπως η οικογενειακή υποφωσφαταιμία\nΣκλήρυνση κατά πλάκας. Η έρευνα δείχνει, ότι μακροχρόνια, τα συμπληρώματα με βιταμίνη D μειώνουν τον κίνδυνο σκλήρυνσης κατά πλάκας\nΟστεομαλακία. Τα συμπληρώματα βιταμίνης D χρησιμοποιούνται για τη θεραπεία ενηλίκων με σοβαρή ανεπάρκεια βιταμίνης D, με αποτέλεσμα την απώλεια οστικής περιεκτικότητας σε οστά, πόνο στα οστά, μυϊκή αδυναμία και μαλακά οστά (οστεομαλακία)\nΟστεοπόρωση. Μελέτες δείχνουν ότι τα άτομα που παίρνουν αρκετή βιταμίνη D και ασβέστιο στη διατροφή τους μπορούν να επιβραδύνουν την οστική απώλεια μετάλλων, να βοηθήσουν στην πρόληψη της οστεοπόρωσης και να μειώσουν τα κατάγματα των οστών\nΨωρίαση. Η εφαρμογή βιταμίνης D ή ενός τοπικού παρασκευάσματος που περιέχει μια ένωση βιταμίνης D που ονομάζεται καλσιποτριένιο στο δέρμα μπορεί να θεραπεύσει ψωρίαση τύπου πλάκας σε μερικούς ανθρώπους.\nΡαχιτισμός. Αυτή η σπάνια κατάσταση αναπτύσσεται σε παιδιά με ανεπάρκεια βιταμίνης D. Τα συμπληρώματα με βιταμίνη D μπορεί να αποτρέψει και να αντιμετωπίσει το πρόβλημα.\nΕσείς γνωρίζατε τα 10 εκπληκτικά οφέλη που έχει το μαρούλι;


Ελληνικός Πολιτιστικός Όμιλος Κυπρίων Ελλάδος (Ε.Π.Ο.Κ.): Αξιολόγηση Βιβλίων Χρονιάς 2020 (Β' Μέρος)\nΑξιολόγηση Βιβλίων Χρονιάς 2020 (Β' Μέρος)\nΣυνεχίζεται η σταδιακή ανακοίνωση των βραβευθέντων Βιβλίων Χρονιάς 2020 του ΕΠΟΚ στην ιστοσελίδα μας, μαζί με σύντομη κριτική/αξιολόγησή τους. Μπορείτε να βρείτε τα επόμενα βραβευθέντα βιβλία χρονιάς παρακάτω, ενώ μπορείτε να βρείτε το Α' Μέρος της ανακοίνωσης τους πατώντας ΕΔΩ. Θα θέλαμε να σημειώσουμε ότι η σειρά δημοσίευσης τους είναι τυχαία και όλα βραβεύονται το ίδιο.\nΚάθε Απόγευμα στις 5, της Λένας Μαυρουδή, Εκδόσεις ΠΝΟΕΣ\nΗ Κυρία Λένα Μαυρουδή είναι αλήθεια τον τελευταίο καιρό που την παρακολουθώ με μεγάλη προσοχή και μου θυμίζει την Λένα Μαντά. Είναι ανεξίτηλη η επιλογή της σε διηγήματα και σε διάφορα θέματα όπως τούτο εδώ, που αποτελείται από διάφορα διηγήματα με διαφορετικά θέματα. Όντως τα θέματα προέρχονται από τον περιβάλλοντα της χώρο, είναι κοινωνικά, φανταστικά κ.α. Πιστεύω ότι διαβάζεται άνετα με τα τόσο μικρά αλλά ωραία διηγήματα τα οποία δεν κουράζουν παρά τις 430 σελίδες που περιλαμβάνει το βιβλίο της.\nΗ Ζώη ενός Ανθρώπου Μέσα από τα Ποιήματά του, του Βασίλειου Μόσχου\nΈνα αυτοβιογραφικό βιβλίο σε ποίηση , η νέα αυτή ποιητική συλλογή του αγαπητού κ. Μόσχου! Περιγράφει μέσα από τα ποιήματα του την δική του ζωή και πως βλέπει την πατρίδα του, η αλήθεια είναι ότι διακρίνεται από μια ανάλαφρη κατασταλαγμένη αρμονία και μια εσωτερική μουσική που ενώνεται με μια ώριμη ποίηση. Ο λόγος του λιτός ,κοφτός, ο οποίος διακρίνεται όταν μιλάει ,με πάθος για την Ελλάδα και την Ελληνικότητα και με την ποίηση του εμβαθύνη αυτή την εμβρίθεια που κατέχει και την βγάζει από μέσα του.\nΣώστε τον Πύργο, της Μαρίας Αράπκουλε, Εκδόσεις VARFIS\nΗ Μαρία Αράπκουλε πιστεύω ότι εχει προοπτικές να ανέβει αν συνεχίσει να μας χαρίζει παραμύθια με τόσο ωραίες απόψεις αρχιτεκτονικής. Μπορεί να φτιάχνει έξυπνους διάλογους. Το μόνο αδύνατο σημείο είναι ότι αυτοί οι ωραίοι διάλογοι που σε παρασύρουν δεν διαβάζονται εύκολα από παιδιά κάτω των δέκα ή δώδεκα ετών. Πάντως θα το επαναλάβω ότι μας έδωσε ένα ποιοτικότατο παραμύθι.\nΑγάπη στ' Αποκαΐδια, της Αναστασίας Χειμωνίδου, Εκδόσεις ΚΟΡΙΝΘΟΣ -ΚΑΤΑΓΡΑΜΜΑ\nΙστορικό αφήγημα της εκλεκτής συγγραφέας ακουμπά και εμπνέεται από την εισβολή του 1974 και αποτελεί εάν χρονικό της εισβολής αυτής, που ανέδειξε για άλλη μια φορά την ελληνική ψυχή και τους αγώνες της φυλής ,της αρετής και τα ιδανικά της. Μέσα από της σελίδες του βιβλίου, ξεπροβάλλουν στιγμιότυπα και γεγονότα όπως συνέβησαν κι όπως έζησαν, ο απλός άνθρωπος ,ο απλός στρατιώτης. Όπως και η πολύ καλή συγγραφέας, αναφέρει στις σκέψεις της που εκφράζονται μέσα στο κείμεν, πιστεύω ότι μας έδωσε ολοκληρωμένο έργο γύρω από την ανθρώπινη αγάπη. Η νοσταλγία της επιστροφής την βλέπουμε σε όλα τα κεφάλαια. Η Λάπηθος είναι ο τόπος που τόσο την ενδιαφέρει. Τελικά είναι ένα καλογραμμένο μυθιστόρημα, όπως ξέρει πολύ καλά να γράφει.\nΨήγματα - Ρινίσματα της Ιστορίας από το 343-2021, της Ιωάννας Σερενέ Τσουρουκλίδη\nΗ συγγραφεας εγραψε μεσα σε λιγες σελιδες ενα αξιολογο πατριωτικο εργο. Η θεματολογια του ιστορικου αυτου εργου της αγαπητης κ. Σερενε. Η συγγραφεας αναφερεται στον ελληνισμο απο το 343 εως την εποχη μας. Με υπευθυνοτητα η κ. Σερενε και ιστορικη αληθεια μας παιρνει μαζι της ταξιδευοντας μας μεσα απο τις σπουδαιες σελιδες του βιβλιου της .Αναπλαθει ιστορικες στιγμες και μας διαπερνα το ριγος της φρικης ,του πονου και της συγκινησης ,καθως περιγραφει την πραγματικοτητα σε ενα κοσμο διχως ηθικες βασεις οπου πλεον ολα ισοπεδωνονται. Σε ενα κοσμο σκλαβιας... Οντως με δεξιοτεχνια ,πραγματικοτητα και πολλη επιμελεια μεσα απο μια πνευμαυτικη διεργασια ,συνηργησαν για να προκυψει ενα αξιολογο εργο.Μενει η εντυπωση και η διαπιστωση πως η συγγραφεας ΙΩΑΝΝΑ ΣΕΡΕΝΕ -ΤΣΟΥΡΟΥΚΛΙΔΗ εγραψε ενα πολυ καλο βιβλιο ιστορικο.συμπληρωνοντας κενα της ιστοριας .των θρυλων και των παραδοσεων ,θαμμενα στον χρονο. Συγχαρητηρια και για τον ευρηματικό τιτλο.\nΕσχάτη Ικεσία, του Αντώνη Αντωνά, Εκδόσεις NEGRESCO\nΟ συγγραφεας κινειται ανετα μεσα στον Ελληνοκυπριακο χωρο και χρονο. Απλωνει τα χερια του στην περιπετεια και στα οσα βασανα των λαου μας, που περασε και ανασυρει ζωη, σφριγηλη ,κοινωνικη και αποκαλυψεις απο την ιστορια του 1821, 1912 1940, 1955-59,1963, 1974, γεματη πονο και αγωνα, οραματισμους και παλη για το ανθρωπινοτερο. Με ενα θετικο ρεαλιστικο λογο μεταφερει ολη τηνκοινωνικη ειλικρινεια. Με πολλη συναισθηματισμο και αγωνια για την πατριδα του,η γραφη του τον προδιδει . Συγκινηθηκα μια και ζουσα μαζι του οση ωρα το διαβαζα γιατι περιγραφει την δκη μου ζωη. Ενας συγραφεας που σε συγκινει με την μεγαλη του ψυχραιμια ,Δεν γνωριζω αν μπορουσα να γραψω με μια τοση ιδιαιτεροτητα οταν θα εγραφα ενα τετοιο σπουδαιο βιβλιο... ΚΑΙ ΟΜΩΣ Ο ΣΥΓΓΡΑΦΕΑΣ ΑΥΤΟΣ ΤΑ ΚΑΤΑΦΕΡΕ. ΕΥΓΕ! Εγω το βιβλιο αυτο θα το ντυσω με δερμα για να το τοποθετησω στην θεση που του αρμοζει στην βιβλιοθηκη μου για να το εχουν τα εγγονια μου !!! ΝΑ ΤΟ ΑΝΟΙΓΩ ΟΤΑΝ ΘΕΛΩ ΝΑ ΔΙΑΒΑΣΩ ΚΑΤΙ, ΑΛΛΑ ΚΑΙ ΝΑ ΤΟ ΕΧΟΥΝ ΟΙ ΕΠΟΜΕΝΕΣ ΓΕΝΙΕΣ ΝΑ ΔΙΑΖΟΥΝ ΤΙ ΠΕΡΑΣΕ Η ΔΙΚΗ ΜΑΣ ΓΕΝΙΑ ΜΕ ΑΥΤΗ ΤΗ ΤΟΣΟ ΜΙΚΡΗ ΠΙΚΡΗ ΠΑΤΡΙΔΑ ΜΑΣ.\nΟ Άγιος Βασίλης Αρρώστησε, της Ευτυχίας Πάτσιαλου, Αυτοέκδοση\nΜας εξέπληξε η αγαπητή κ. Πάτσιαλου με τον έξυπνο τίτλο που επέλεξε και την πλοκή ενός ποιητικού παραμυθιού. Πραγματικά είναι ένα πολύ έξυπνο έμμετρο παραμύθι ευελπιστούμε να συνεχίσει να γράφει τόσο έξυπνα παραμύθια τα οποία μπορούν να. Μετατραπούν σε θεατρικό και να ανέβουν σε σκηνές θεατρικές στα σχολεία .\nKαππαδοκικές Θεολογικές Αναφορές σε Στιχηρά Ιδιόχειρα, της Σοφίας Θ. Σκλείδα, Εκδόσεις ΜΑΥΡΟΓΕΝΗ Α.Ε.\nΜια ποιητική συλλογή η οποία στηρίζεται και κινείται μέσα στην εργασία του Κωνσταντίνου Νιγδέλη και βασίστηκε στη μελέτη και ποιητική απόδοση της συλλογής του με τίτλο <<Καππαδοκία ΄.Λατρευτικά και αλλοτινά στον αέναο κύκλο του χρόνου...>> ‘Ενα έργο που συνδέει την Καππαδοκία που ανέδειξε τον Ελληνισμό και την Ορθοδοξία. Την όλη αυτή συλλογή η αγαπητή Σοφία με εύστοχο τρόπο την αποδίδει τέλεια και ο αναγνώστης εύκολα αντιλαμβάνεται αυτό που θέλει να συνδυάσει την ορθοδοξία με τον Ελληνισμό. Η δημιουργός δημοσιεύει σε ένα μικρό τόμο ποιημάτων και στοχασμούς γύρω από την ζωή , τον άνθρωπο ,τον πολιτισμό και την πορεία του κόσμου. Παντού όμως υπάρχει μια λυρική μεταστοιχείωση που προσδίδει στα κείμενα της πολλή θέρμη ,ανθρωπιστική και θρησκευτική ανάταση από την Καππαδοκία.\nO Σωτήρης και οι Τσούχτρες, της Ευτυχίας Πάτσιαλου, Αυτοέκδοση\nΚαλό παραμύθι είναι αυτό που ο συγγραφέας με τις γνώσεις που έχει μπορεί και δίνει στα παιδιά γνώσεις για την ζωή για την θάλασσα, το περιβάλλον που τόσο τα παιδιά τα αγαπάνε. Και η φίλη μας η ευτυχία τους τα προσφέρει αφειδώς γιατί ξέρει και δουλεύει το παραμύθι! Πάντα οι περιπέτειες στη θεατρική σκηνή ασκούν μια διαφορετική σκηνή. Εύχομαι να είναι καλοτάξιδο και περιβάλλεται από ωραία τραγουδάκια -ποιήματα. Είναι ένα μεγάλο βραβείο και καλά θα κάνετε αυτά τα βραβεία να το αναγράφεται στην πρώτη σελίδα γιατί προέρχεται από ένα ΠΟΛΙΤΙΣΤΙΚΟ ΣΥΛΛΟΓΟ ΠΟΥ ΚΑΝΕΙ ΠΑΓΚΟΣΜΙΟΥΣ ΛΟΓΟΤΕΧΝΙΚΟΥΣ ΔΙΑΓΩΝΙΣΜΟΥΣ.\nΈμμετρες Ιστορίες για Παιδιά και Εφήβους, του Θεόδωρου Δημητρακόπουλου, Αυτοέκδοση\nΟ Θεόδωρος Δημητρακόπουλος μας έδωσε με αυτό το μικρό βιβλίο δώδεκα έμμετρες ιστορίες για παιδιά και εφήβους. Πρόκειται για μια καλογραμμένη σειρά παιδικών και εφηβικών έμμετρων ποιημάτων που προέρχονται από την καθημερινότητα μας, από την ζωή και τον άνθρωπο με ένα άρτιο στοχασμό και λόγου. Παντού όμως υπάρχει μια λυρική μεταστοιχείωση που προσδίδει κείμενα με πολύ θέρμη και ανθρωπιστική ανάταση. Πιστεύω ότι χρειάζεται κατά την ταπεινή μου άποψη μια έκδοση με μεγαλύτερα γράμματα, αν και φυσικά ο κάθε δημιουργός αποφασίζει.


ΙΕΡΑ ΜΟΝΗ ΑΓΙΑΣ ΕΙΡΗΝΗΣ - ΝΟΜΟΣ ΡΕΘΥΜΝΗΣ - Κρήτη πόλεις και χωριά\nHome Unlabelled ΙΕΡΑ ΜΟΝΗ ΑΓΙΑΣ ΕΙΡΗΝΗΣ - ΝΟΜΟΣ ΡΕΘΥΜΝΗΣ\nΙΕΡΑ ΜΟΝΗ ΑΓΙΑΣ ΕΙΡΗΝΗΣ - ΝΟΜΟΣ ΡΕΘΥΜΝΗΣ\nΚρητη πολεις και χωρια 11:46:00 π.μ.\nH Μονή της Aγίας Eιρήνης βρίσκεται στους πρόποδες του Bρύσινα, πάνω σ’ έναν βράχο, κοντά στον ομώνυμο οικισμό, 5 χλμ. νότια του Pεθύμνου. Σύμφωνα με τις πηγές είναι ένα από τα παλαιότερα μοναστήρια της Kρήτης. H πρώτη γραπτή πηγή, που μαρτυρεί την ύπαρξή της, προέρχεται από ένα βενετσιάνικο έγγραφο του 1362. Eάν λάβουμε όμως υπόψη τις ιστορικές συγκυρίες, η Mονή θα πρέπει να λειτουργούσε από τη δεύτερη Bυζαντινή περίοδο. Άλλες γνωστές γραπτές μαρτυρίες μέχρι το 1637 δεν υπάρχουν.\nMία νοταριακή πράξη της 22.12.1637 μνημονεύει τον ναό της και επιβεβαιώνει τη λειτουργία της κατά την τελευταία περίοδο της Bενετοκρατίας. Oρισμένα, μάλιστα, αρχιτεκτονικά στοιχεία του ναού, κυρίως στα θυρώματα, υποδηλώνουν εποχή και προ του 1600. Aπό την κατάληψη της Δυτικής Kρήτης από τους Tούρκους (1645-1646), αναφέρεται ως μετόχι της ο μικρός οικισμός Aνώγεια Pεθύμνου, βορειοδυτικά της Mονής, όπου παρέμεινε ο πρώτος μετά την αποκατάσταση της ιεραρχίας μητροπολίτης Kρήτης Nεόφυτος Πατελλάρος, μέχρι να εγκατασταθεί οριστικά στον Xάνδακα το 1669. Άλλη μαρτυρία για τη λειτουργία της αποτελεί η σφραγίδα της Mοναστήρι Aγία Eιρήνη 1751 – περιοχής Pεθύμνης. O περιηγητής F. W. Sieber τη μνημονεύει το 1817 μεταξύ των Kρητικών μοναστηριών, ενώ έγγραφο του 1818 κάνει λόγο για δανεισμό των μοναχών της από την «Kερά Mαργιάνη» 4.000 γροσίων, τα οποία όφειλαν να επιστρέψουν εντός τακτού χρόνου. Oι Tουρκικές αυθαιρεσίες φαίνεται πως οδήγησαν στις αρχές του 19ου αιώνα και αυτήν τη Mονή σε βαρύτατο κι «ανοικονόμητο» χρέος. Oι παραπάνω μαρτυρίες μπορεί να μη μας δίνουν μια ολοκληρωμένη εικόνα της Mονής, επιβεβαιώνουν όμως τη συνεχή λειτουργία της μέχρι την επανάσταση του 1821, όσο μεγάλα κι αν είναι τα κενά που αφήνουν μεταξύ τους.\nMετά την επανάσταση του 1821, η Mονή οδηγήθηκε σε συρρίκνωση και η αδελφότητά της περιορίστηκε σε έναν ή δύο μοναχούς. Eντούτοις το 1841 προσφέρθηκαν από τη διαχείρισή της δια χειρός δεσπότου υπέρ των σχολείων 150 γρόσια και το 1843 εμέτρησεν ο Άγιος Pεθύμνης συνδρομήντου Mοναστηρίου τούτου 500 γρόσια. Aπό το 1844, κατά πατριαρχική και συνοδική έγκριση, η Mονή ήταν ενοριακή και τα μισά από τα εισοδήματά της διετίθεντο υπέρ της Kοινότητος της πόλεως. Aπό το ίδιο έτος τη διαχείριση της Mονής είχε η Eπιτροπή των Σχολείων, η οποία μεριμνούσε και για όλες τις ανάγκες της.\nH αύξηση των εσόδων της κατά τη δεκαετία του 1850 της επέτρεψε να ενισχύσει και το σχολείο της Πηγής. Aπό το 1860 οι Μονές Αγίας Eιρήνης, Aρκαδίου και Aρσανίου, το προίκισαν με 1300 γρόσια το έτος η καθεμιά για τη συντήρησή του. Tο 1865 ανανεώθηκε η πατριαρχική και συνοδική απόφαση του 1844, η οποία εφαρμόστηκε μετά την επανάσταση του 1866 και καταχωρήθηκε στον «Διοργανισμό» των Mονών το 1870. Kατά την επανάσταση του 1866 η Aγία Eιρήνη αναφέρεται ως μετόχι της Μονής Xαλεβή. Kαι οι δύο υπέστησαν μεγάλες καταστροφές. Mετά τη επισκευή των ζημιών η Aγία Eιρήνη εξακολούθησε να λειτουργεί με το ίδιο καθεστώς.\nAπό το 1870-1871 η διαχείρισή τους περιήλθε στην τοπική Xριστιανική Δημογεροντία. Tο 1871 ζωγραφίστηκαν οι φορητές εικόνες της Kοιμήσεως της Θεοτόκου και της Aγίας Eιρήνης, δια χειρός Iωάννου Iω. Σταθάκη, στα καθολικά των δύο Mονών. O επίσκοπος Iερόθεος Πραουδάκης ή Mπραγουδάκης (1882-1896) ίδρυσε Iερατική Σχολή στην Aγία Eιρήνη το 1895 και όρισε διευθυντή τον ιερομόναχο της μονής Pουστίκων Aγαθάγγελο Bερνάρδο. Tο ίδιο έτος φοίτησαν δέκα μαθητές ως υπότροφοι των Mονών της περιφέρειας τους. Δυστυχώς όμως, η τελευταία Kρητική επανάσταση (1897-1898) δεν επέτρεψε τη συνέχιση της λειτουργίας της. Oι Tούρκοι καταδίωξαν τον διευθυντή και τους μαθητές και πυρπόλησαν τη Mονή. Στο εξής έμεινε ερειπωμένη και εγκαταλειμμένη. Tο 1900 διαλύθηκε και τυπικά μαζί με τις Μονές Xαλεβή και Aρσανίου. Kι όταν το 1903 ανασυστάθηκε η Μονή Aρσανίου οι δύο άλλες έγιναν μετόχια της. Όμως, η Aγία Eιρήνη συνέχισε την προσφορά και μέσα από τα ερείπιά της. Προσέφερε το δικό της μερίδιο στην ίδρυση των νεότερων εκπαιδευτηρίων του Pεθύμνου με την εκποίηση σημαντικής έκτασης της περιουσίας της. H υπόλοιπη περιουσία της μοιράστηκε στους εφεδροπολεμιστές και στους ακτήμονες γεωργούς της περιοχής κατά τα έτη 1925 και 1936.\nΌταν επισκέφτηκε τον χώρο της Mονής ο μακαριστός Μητροπολίτης Θεόδωρος Tζεδάκης για πρώτη φορά τη βρήκε έρημη, ρημαγμένη και συρρικνωμένη σε όσο χώρο κατελάμβανε ο σωρός των ερειπίων της. H εικόνα αυτή λειτούργησε συνειρμικά στον λόγιο ιεράρχη. Aνακάλεσε στη μνήμη του την ιστορία και την παράδοσή της, την προσφορά της στην Oρθοδοξία, στους εθνικούς αγώνες και την παιδεία. Συγκινήθηκε, ευαισθητοποιήθηκε και συνέλαβε αμέσως το όραμα της «εκ βάθρων» αναστήλωσής της. H βαθιά πίστη του μετέτρεψε σύντομα το όραμα σε πράξη. Oι εργασίες προχώρησαν με γρήγορους ρυθμούς και το 1990 ήδη είχαν αποπερατωθεί οι δύο πτέρυγες. Aμέσως μετά αναστηλώθηκαν τα κελιά, οι ξενώνες, η τραπεζαρία, τα εργαστήρια κεντήματος, ιεροραπτικής και αγιογραφίας και διαμορφώθηκαν οι ελεύθεροι χώροι, τα προαύλια και οι κήποι. H αναστήλωση στηρίχθηκε σε ορισμένες βασικές αρχές της μοναστηριακής αρχιτεκτονικής, προσαρμοσμένες στις ιδιαιτερότητες του χώρου και των λατρευτικών συνηθειών. Xρησιμοποιήθηκαν παραδοσιακά υλικά και μόνο λαξευμένη πέτρα για να επανέλθει η ιστορική Mονή στην αρχική της όψη.\nΠάνω στα ερείπια του παλαιού ελαιοτριβείου θεμελιώθηκε, ολοκληρώθηκε και εγκαινιάστηκε στις 8 Aπριλίου 1994 περικαλής ναός (παρεκκλήσι) των νεοφανών Αγίων Μαρτύρων Pαφαήλ, Nικολάου και Eιρήνης. Δεν έχει ολοκληρωθεί ακόμη η αναστήλωση του τρίκλιτου παλαιού ναού, ο οποίος τιμάται στη μνήμη των μεγαλομαρτύρων Eιρήνης (κεντρικό κλίτος), Eυφημίας (δεξιό κλίτος) και Aικατερίνης (αριστερό κλίτος) και αποτελεί εξαιρετικό δείγμα της κρητικής ναοδομίας με σαφείς δυτικές επιδράσεις. Bρίσκεται έξω από το μοναστηριακό συγκρότημα και όχι στο κέντρο, όπου συνηθίζεται να οικοδομούνται τα καθολικά των μονών, χτισμένος επάνω στο υψηλότερο νοτιοανατολικό επίπεδο του ιερού βράχου.\nΣήμερα, η αναστήλωση της Mονής αποτελεί ένα σύγχρονο θαύμα, μια πρόκληση για την αναστήλωση και των άλλων εγκαταλειμμένων μονών. H βράβευσή της στις 2.4.1995 με το ετήσιο Eυρωπαϊκό Bραβείο διατήρησης και ανακαίνισης αρχιτεκτονικών μνημείων Europa Nostra ήταν μια δικαίωση για όλους όσοι συνέβαλαν στην αναστήλωση και την επαναλειτουργία της. Oι μοναχές της ασχολούνται με την ιεροραπτική, την αγιογραφία, την υφαντική, την κεντητική τέχνη και παράλληλα προσφέρουν σημαντικό πνευματικό έργο.Στο Eκκλησιαστικό Mουσείο της Mονής φυλάσσονται πολλά άμφια και ενθυμήματα του μακαριστού Mητροπολίτη Θεοδώρου Tζεδάκη.\nΕΠΙΜΕΛΕΙΑ ΑΝΤΩΝΗΣ ΓΕΝΝΑΡΑΚΗΣ\nPosted by: Κρητη πολεις και χωρια �s 11:46:00 π.μ.\n▼ Μαϊ 05 (23)\nΑΡΙΣΤΟΦΑΝΗΣ ΧΟΥΡΔΑΚΗΣ Ο ΠΑΡΑΜΥΘΑΣ ΤΗΣ ΚΡΗΤΗΣ ΒΡΑΒΕ...\nΕΠΙΣΚΕΨΕΙΣ ΣΕ ΑΡΧΑΙΑ ΘΕΑΤΡΑ ΑΠΟ ΠΑΙΔΙΚΟΥΣ ΣΤΑΘΜΟΥΣ...\nΠΑΡΟΥΣΙΑΖΕΤΑΙ ΤΟ ΝΕΟ CD ΤΟΥ ΝΙΚΟΥ ΣΤΡΑΤΑΚΗ ( ΑΝΑΣΑ...\nΤΑ ΞΕΤΣΙΠΩΤΑ ΤΗΣ ΚΡΗΤΗΣ ΤΟΥ ΑΡΙΣΤΟΦΑΝΗ ΧΟΥΡΔΑΚΗ - ...\nΟΙ ΣΥΛΛΟΓΕΣ ΤΩΝ ΜΟΥΣΕΙΩΝ ΜΑΣ ΕΝΩΝΟΥΝ ΤΗΝ ΔΕΥΤΕΡΑ 1...\nΑΠΑΓΟΡΕΥΕΤΑΙ ΤΟ ΟΥΡΕΙΝ\nΗ ΠΛΕΞΟΥΔΑ ΤΩΝ ΚΡΕΜΜΥΔΙΩΝ\nΠΟΛΙΤΙΣΤΙΚΑ ΝΕΑ ΑΠΟ ΤΗΝ ΜΕΣΣΑΡΑ ΝΟΜΟΥ ΗΡΑΚΛΕΙΟΥ\nΠΟΛΙΤΙΣΤΙΚΑ ΝΕΑ ΝΟΜΟΥ ΡΕΘΥΜΝΗΣ\n... ΤΗΣ ΒΑΣΙΛΙΚΗΣ ΠΑΠΟΥΤΣΑΚΗ - ΠΑΛΙ ΤΗ ΒΟΥΡΓΙΑ ΤΣΗ...\nΠΑΡΑΔΟΣΙΑΚΟΣ ΚΡΗΤΙΚΟΣ ΞΥΝΟΧΟΝΤΡΟΣ\nΕΚΔΗΛΩΣΗ ΓΙΑ ΤΗ ΓΙΟΡΤΗ ΤΗΣ ΜΗΤΕΡΑΣ ΣΤΙΣ ΜΟΙΡΕΣ\n5ος ΔΙΕΘΝΗΣ ΟΡΕΙΝΟΣ ΑΓΩΝΑΣ\nΑΥΡΙΟ ΤΡΙΤΗ 6 ΜΑΙΟΥ ΑΝΟΙΓΕΙ ΕΝΑ ΑΠΟ ΤΑ ΩΡΑΙΩΤΕΡΑ Μ...\nΔΙΑΓΩΝΙΣΜΟΣ ΜΑΝΤΙΝΑΔΑΣ,ΡΙΜΑΣ ΚΑΙ ΡΙΖΙΤΙΚΟΥ\nΗ ΑΓΙΑ ΕΙΡΗΝΗ ΧΡΥΣΟΒΑΛΑΝΤΟΥ ΚΑΙ ΟΙ ΚΡΗΤΙΚΟΙ ΑΓΙΟΙ ...\nΙΕΡΑ ΜΟΝΗ ΑΓΙΑΣ ΕΙΡΗΝΗΣ ΣΤΟΝ ΚΡΟΥΣΩΝΑ ΝΟΜΟΥ ΗΡΑΚΛΕΙΟΥ\nΑΓΙΑ ΕΙΡΗΝΗ ΠΡΟΣΤΑΤΙΔΑ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ\nΟΛΟΚΛΗΡΩΘΗΚΕ ΤΟ 1ο ΦΕΣΤΙΒΑΛ ΠΑΙΔΙΚΗΣ ΕΚΦΡΑΣΗΣ\n4 ΜΑΙΟΥ 1972 Η ΜΕΡΑ ΠΟΥ Η ΘΑΛΑΣΣΑ ΚΑΤΑΠΙΕ 21 ΜΑΘΗΤ...


Άσε μας ρε μαμά Επεισόδιο 2 - Epeisodia Live Σειρές\n11/11/2021 10/09/2021 από admin\nΆσε μας ρε μαμά Επεισόδιο 2 της νέας κωμικής σειράς του Alpha. Ολόκληρο το δεύτερο επεισόδιο την Τρίτη 14/9/21 στις 20.00.\nΣτο προηγούμενο επεισόδιο, τα παιδιά της Ρωξάνης βρίσκονται στο χείλος της οικονομικής καταστροφής εξαιτίας μιας πλεκτάνης που έστησε εναντίον τους ο Θωμάς Παπαπέτρου. Όμως δεν έφταναν όλα αυτά… Ο Δημήτρης, ο μεγάλος έρωτας της Ρωξάνης, είναι ήδη πέντε χρόνια σε σχέση, με την καλύτερή της φίλη την Έλλη, κάτι που και οι δυο απέφυγαν τεχνηέντως να της πουν.\nΗ Ρωξάνη, φτάνοντας στην Ελλάδα, αποφασίζει να επισκεφθεί πρώτα την κολλητή της, Έλλη. Η Έλλη που εκείνη την ώρα βρίσκεται με τον Δημήτρη στο σπίτι της, προλαβαίνει να τον φυγαδεύσει λίγο πριν εισβάλλει μέσα η Ρωξάνη.\nΧωρίς η Έλλη να βρει το κουράγιο να της πει τι συμβαίνει, την πάει στην Αρμέκο. Εκεί η Ρωξάνη με έκπληξη διαπιστώνει τι πραγματικά συμβαίνει στην εταιρία. Στο μεταξύ, τα παιδιά της κατηγορούν το ένα το άλλο για τους λόγους που τους οδήγησαν στην οικονομική καταστροφή.\nΜετακομίζουν στην οικογενειακή βίλλα στη Βούλα και καταλήγουν ότι μοναδική ελπίδα για τη σωτηρία τους είναι η μητέρα τους. Στην προσπάθειά τους να την καλοπιάσουν, της ετοιμάζουν online surprise party για τα γενέθλιά της. Η Ρωξάνη όμως, φροντίζει να τους κάνει μια μεγαλύτερη έκπληξη.\nΆσε μας ρε μαμά Επεισόδιο 3


Ο Δημήτρης Κοντομηνάς, όπως τον γνώρισα | ΝΕΑ ΠΙΕΡΙΑΣ\nΕπικαιρότητα Κοντομηνας Homepage Life style\nΟ Δημήτρης Κοντομηνάς, όπως τον γνώρισα\n"Στιγμές του χρόνου πολλές, παρά πολλές, που κρατάω για εμένα με μεγάλο σεβασμό."\nΜε τον Δημήτρη Κοντομηνά μας συνέδεαν σχέσεις ζωής. Φίλος από τα παλιά με τον άντρα μου, μας πάντρεψε σε μια μοναδική, λιτή τελετή, όπου η παρουσία, χάρη σε εκείνον, του Αρχιεπισκόπου Χριστοδούλου– τότε μητροπολίτη Δημητριάδος- έκανε το μυστήριο κατανυκτικό.\nΞεκινήσαμε την επόμενη μέρα γαμήλιο ταξίδι στα νησιά του Αιγαίου με τον Τομ Χανκς τον Στήβεν Σπίλμπεργκ και τις οικογένειες τους. Ένα αξέχαστο ταξίδι-εμπειρία, όχι μιας, αλλά πολλών κινηματογραφικών ζωών.\nΈγινε νονός -μαζί με την σύζυγο του και πολύ φίλη μου Μαίρη- της πρωτότοκης κόρης μου. Τι να θυμηθώ, τι να ξεχάσω: Ατέλειωτες οι συζητήσεις μας, πότε σε απάνεμα λιμανάκια, καλοκαιρινά βραδιά, πότε σε πολύβουα κοσμικά σαλόνια, πότε σε prive dinner στα σπίτια του ανά τον κόσμο, σε ταξίδια, Χριστούγεννα και Πρωτοχρονιές, ή χαλαρές Κυριακές στο κτήμα του στην Ύδρα ή σε αυτό στην Βαρυμπόμπη, που κάηκε δυστυχώς το καλοκαίρι ολοσχερώς. Οι κοινές μας φωτογραφίες ένα μπαούλο ολόκληρο, μια από τα παλιά με ιδιαίτερη αξία: Στη βάπτιση της κόρης μου, με την επί ετών σύζυγό του Μαίρη.\nΈνας veritable bon viveur! Αστείες ιστορίες, από γεγονότα που σφράγισαν μια άλλη Ελλάδα του χθες, με πρωταγωνιστές μεγάλους Έλληνες βγαλμένες από το παρελθόν. Στιγμές του χρόνου πολλές, παρά πολλές, που κρατάω μόνο για εμένα με μεγάλο σεβασμό.\nΉρθαν αργότερα, πολύ αργότερα, κι άλλες δύσκολες εποχές στις σχέσεις μας – κάτι που δεν θα το πίστευα πότε στ’ αλήθεια-ωστόσο κάπως έτσι δεν συμβαίνει στις σχέσεις των ανθρώπων; Η ζωή του τον οδήγησε αλλού, σε άλλες κοινωνικές και προσωπικές σχέσεις. Όπως κι αν έχει, νοιώθω τυχερή που έζησα χωρίς καμία υστεροβουλία τον παλιό «πρώτο Δημήτρη της δικής μου νιότης», Θα τον θυμάμαι μόνο έτσι, πάντα, με ανιδιοτελή αγάπη.\nΕτικέτες Επικαιρότητα Κοντομηνας Homepage Life style


Πάρε το κατοικίδιό σου και έλα στο Συγκρότημα ΔΙΑΣ | City Free Press\nΠάρε το κατοικίδιό σου και έλα στο Συγκρότημα ΔΙΑΣ\nΣτον χώρο στάθμευσης του Συγκροτήματος ΔΙΑΣ θα πραγματοποιηθεί στις 4 Οκτωβρίου μια πολύ όμορφη εκδήλωση, όπου πρωταγωνιστές θα είναι τα ζωάκια μας.\nΜε αφορμή την Παγκόσμια Ημέρα Ζώων, η οποία γιορτάζεται κάθε χρόνο στις 4 Οκτωβρίου, το Συγκρότημα ΔΙΑΣ και η Nestle Purina (Friskies, Felix, Gourmet, Pro-Plan), διοργανώνουν μια εκδήλωση αφιερωμένη στους πιο πιστούς μας φίλους.\nΟ χώρος -από τις 15.30 μέχρι τις 18.30- θα γεμίσει με πανέμορφα ζώα τα οποία θα συνοδεύουν οι ιδιοκτήτες τους.\nΕκεί θα βρίσκεται, μάλιστα, εκπαιδευτής ζώων, ο οποίος θα δίνει συμβουλές στους παρευρισκόμενους και θα λύνει απορίες σχετικά με τα κατοικίδιά μας.\nΕπίσης, στο χώρο της εκδήλωσης, το συνεργείο του NESCAFE θα κερνάει κρύο και ζεστό καφέ σε όλους τους παρευρισκόμενους.\nΘα υπάρχουν επίσης διάφορες εκπλήξεις και θα προσφέρονται δωράκια.\nΣτην εκδήλωση θα ανακηρυχθούν και οι νικητές του διαγωνισμού που διοργανώνει η CITY και η Nestle Purina (Friskies, Felix, Gourmet, Pro-Plan), μέσω του οποίου 5 νικητές θα πάρουν δώρα αξίας €1000 (δωρεάν τροφή για 3 μήνες).\nΟ διαγωνισμός θα «τρέχει» μέχρι τις 3 Οκτωβρίου. Πάτησε ΕΔΩ τόσο για να λάβεις μέρος, ανεβάζοντας τη δική σου φωτογραφία με το κατοικίδιό σου, όσο και για να ψηφίσεις την φωτογραφία που εσύ θεωρείς πως πρέπει να βρίσκεται ανάμεσα στις 5 καλύτερες.\nΟι μέχρι στιγμής συμμετοχές έχουν ξεπεράσει κάθε προσδοκία. Πιο κάτω δημοσιεύουμε κάποιες από τις φωτογραφίες που έχουν αναρτηθεί, έτσι ώστε να πάρετε μια γεύση -σημειώνεται πως η επιλογή των παρακάτω φωτογραφιών είναι εντελώς τυχαία.\nΗ εκδήλωση θα «επενδυθεί» μουσικά με Live Link από ραδιοφωνικούς παραγωγούς του Ράδιο Πρώτο, ενώ σημειώνεται πως η είσοδος είναι ελεύθερη για όλους!\nΜαγειρεύουμε χωρίς γλουτένη παρέα με τον Δημήτρη Σκαρμούτσο [στην Κύπρο]


Επιβεβαιώνει το ψιθύρισμα Ντάισελμπλουμ η σύζυγος Βαρουφάκη | SDNA\nΕπιβεβαιώνει το ψιθύρισμα Ντάισελμπλουμ η σύζυγος Βαρουφάκη\n8 Φεβρουαρίου 2015, 12:46\nΤην εκδοχή του «Μόλις σκότωσες την Τρόικα» επιβεβαίωσε η σύζυγος του Γιάνη Βαρουφάκη, Δανάη Στράτου.\nΣε συνέντευξή της στο «ΒΗΜΑgazino» η εικαστικός μίλησε για τη γνωριμία της με τον υπουργό Οικονομικών, για τον Αλέξη Τσίπρα ενώ αναφέρθηκε και στο περιβόητο ψιθύρισμα του Ντάισελμπλουμ στον Γιάνη Βαρουφάκη.\nΗ Δανάη Στράτου αναφέρει πως η γνωριμία με τον Γιάνη Βαρουφάκη, έγινε όταν η ίδια έκανε έρευνα για το έργο της "Cut-7 διαχωριστικές γραμμές".\n«Μέσα σε αυτή την διαδικασία γνώρισα τον Γιάνη και γίναμε ζευγάρι. Αυτό μας ένωσε απόλυτα και από τότε είμαστε μαζί. Σίγουρα έχω εμβαθύνει πολύ περισσότερο έκτοτε μέσα από τον διάλογο και τη συνύπαρξη μαζί του. Ο ένας έχει επηρεάσει τον άλλον».\n«Θαυμάζω πολύ την ενέργεια και τον δυναμισμό που αποπνέει, όχι μόνο ο Γιάνης αλλά και ο Αλέξης Τσίπρας. Είναι εκπληκτικός ο τρόπος που έχουν λειτουργήσει τόσο γρήγορα, τόσο αποφασιστικά, τόσο αποτελεσματικά, τόσο καθαρά. Ελπίζω να πετύχουν στο έργο τους».\nΤέλος, αναφέρθηκε και πολυσυζητημένη συνάντηση του Γιάνη Βαρουφάκη με τον Γερούν Ντάισελμπλουμ και αποκάλυψε πως γνωρίζει τι ειπώθηκε στο αυτί του υπουργού Οικονομικών.«Είναι αυτό που είχε κυκλοφορήσει. Μόλις σκότωσες την Τρόικα».\nΑλλαγές σε αστυνομία και ΕΥΠ


Νο 6 από 603 Εστιατόρια - Βανκούβερ\n1110 SE 164th Ave,, Βανκούβερ, WA 98683\nΠήγαμε για το μεσημεριανό γεύμα και το κρέας τους λάτρεις ομελέτα. Νόστιμο και ζεστό. Εξαιρετική εξυπηρέτηση. Έχουν ένα πλήρες μενού!\nΕντυπωσιάστηκα με το πώς οι νέοι ότι εργάστηκε εκεί ήταν εξυπηρετικό, χαμόγελα παντού τριγύρω, έδωσε μεγάλη εξυπηρέτηση! Είχα το καλύτερο BLT που έφαγα ποτέ και ο φίλος μου πηγαίνει εκεί συχνά για το poppers. Συνιστώ ανεπιφύλακτα αυτό το diner και θα επιστρέψουμε σύντομα! !\nΤο φαγητό είναι εξαιρετικό και η εξυπηρέτηση είναι εξαιρετική. Έχουμε πάει εκεί αρκετά συχνά. Πηγαίνουμε αρκετές φορές την εβδομάδα και έχετε μια τέλεια εμπειρία κάθε φορά.\nΔεν είμαι σίγουρος τι όλη αυτή η τρέλα...\nΈχουμε ακούσει να προσέχουν εκθειάζουν τις diner για κάποιο χρονικό διάστημα, έτσι ώστε εμείς τριγυρίζαμε άσκοπα σε ένα Σάββατο βράδυ. Είχαμε καθίσει γρήγορα και η εξυπηρέτηση ήταν φιλική και γρήγορη. Παρήγγειλα μια BLT με φέτες κρεμμυδιού - καλό, αλλά δεν είναι τέλεια. Το μπέικον ίσως...έχουν ξεχαστεί αφαιρούν πρωινό μπέικον - ήταν επαρκές, αλλά όχι ζεστό. Οι φέτες κρεμμυδιού ήταν ζεστό - κάτι που είναι πολύ καλό. Ο σύζυγός μου παρήγγειλε το κοτόπουλο προσφορών και ήταν απογοήτευση σχολαστικά. Ήταν επίπεδη, έτσι ώστε επίπεδη σκέφτηκα ότι ήταν ένα κομμάτι του μπακαλιάρου ψάρια. Φαινόταν να έχουν προέλθει από μια σακούλα αντί να το χέρι - Φώτα - και αυτό είναι εντάξει, αλλά δεν ήταν ζεστό. Ενοχλητικό ότι είχε λίγες μπρίζες: τρόφιμα που δεν είναι σερβιρισμένο ζεστό. Θα σας δώσουμε αυτό το μέρος μιας άλλης δόσης, αλλά περίμενα καλύτερο για $ 25 καρτέλα για δύο.Περισσότερα\nΑπολαύσαμε πραγματικά τις σταματούν εδώ\nΒρήκα αυτό το μέρος, ενώ κάνουν διακοπές έρευνας. Ποτέ δεν φάγαμε στο παλιομοδίτικο diner και ο σύντροφός μου είναι σε αυτό το είδος πράγματα γι' αυτό το σημείο για να σταματήσει. Απολαύσαμε πραγματικά δύο από τα τρία γεύματα. Η εξυπηρέτηση ήταν γρήγορη. Είναι νοσταλγική αίσθηση....Είναι εύκολο να το βρείτε. Σταματήσαμε σε περίπου 2 : 45 μμ, έτσι δεν ήταν γεμάτοι. Το μενού διαθέτει πολλά εστιατόρια για να επιλέξετε. Παρήγγειλα club house σάντουιτς που απολαύσαμε. Είχε πραγματικά την Τουρκία. Υπάρχουν μερικά εστιατόρια που χρησιμοποιούν αυτές τις λεπτές φέτες ντελικατέσεν, αλλά αυτό ήταν πραγματικά με μεγαλύτερο πάχος τομών της Τουρκίας. Κόψτε πάχους μπέικον. Πήρα το με το tater ειδικά εκείνοι που είχαν. Ο σύντροφός μου προσπάθησε τηγανητό κοτόπουλο μπριζόλες. Απολαύσαμε και οι δύο. Πήρε το πρωινό με δύο αυγά και τηγανητές λεπτοκομμένες πατάτες. Ωραίο και τραγανή τηγανητές λεπτοκομμένες πατάτες. Ο σύντροφός του γιου μας έδωσαν το κρέας τους λάτρεις του οποίου ομελέτες λέει ότι ήταν εντάξει, αλλά όχι τόσο καλή όσο και τους δύο πιάτα. Ο διακομιστής μας δεν επανήλθε ποτέ ξανά μετά το φαγητό μας παραδόθηκε. . . Αυτό ήταν το μόνο αρνητικό. Έτσι, πήραμε και πληρώσαμε για λογαριασμό μας στο μπροστινό μέρος.Περισσότερα\nΤο καλύτερο γεύμα σε μήνες\nΈχουμε ήδη RVing για μήνες μετά την αναχώρησή του Florida. Αυτά ήταν τα καλύτερα και τα αγαπημένα σας γεύματα. Τίποτα φανταχερό, αλλά το μενού προσφέρει πολλές επιλογές. Ειδικές προσφορές τους είναι εξαιρετική. Francis διατηρείται ο καφές μου κύπελλο πλήρωσης. Που έκανε η μέρα μου. Μου...άρεσε πολύ η τιμών.Περισσότερα\nΚαταπληκτικό τηγανητό κοτόπουλο μπριζόλα!!\nΉμασταν λιμοκτονούν και ήταν μια πολυάσχολη το Σάββατο το βράδυ. Εμείς ήμασταν τυχεροί και πήραμε 2 έδρες στο μετρητή. Είχαμε προειδοποιήσει ότι η Κινγκ Κονγκ τηγανητό κοτόπουλο μπριζόλα τίμησε το όνομα έτσι, αποφασίσαμε να διαιρέσει. Χαίρομαι που το κάναμε. Ήταν τόσο χνουδωτές καλό. Πολλά για...δύο. Την επόμενη φορά που θα πάμε ξανά να έχουν επιδόρπιο πρώτα! Σας ευχαριστώ πολύ. Ω, και η εξυπηρέτηση ήταν θαυμάσια. Ήταν απασχολημένο σούπερ, παραγάδι έξω από την πόρτα και το διακομιστή και καλό φαγητό ήρθε πολύ γρήγορα.Περισσότερα\nRetro είναι διασκεδαστικό!\nΟδήγηση κατά μήκος 164 ου, δεν μπορείτε να παραλείψετε αυτό το χρώμιο κόσμημα! Μοιάζει σαν να είστε αστέρια σε μια στιγμή ! Και το εσωτερικό του είναι εξίσου διασκεδαστικό! Αφού τελειώσετε απολαμβάνοντας την ευχάριστη ατμόσφαιρα και υπέροχη εξυπηρέτηση, απολαύστε το νόστιμο φαγητό! Η σαλάτα taco,...κοτόπουλο, λωρίδες και χάμπουργκερ είναι θαυμάσια! Θέλετε πραγματικά να πάει στραβά εδώ! Είναι συνήθως πολύ απασχολημένος, πράγμα που σημαίνει ότι μπορεί να είναι λίγο θορυβώδες, αλλά είναι ΤΟΣΟ τον κόπο!Περισσότερα\nRetro διασκέδαση καθώς και καλό φαγητό!\nΤέσσερις από εμάς μεταβήκαμε στο δείπνο εκεί και ήταν μια ευχάριστη έκπληξη όταν ανακαλύψαμε ότι θα μπορούσαμε να breakfasr - - παντού! Προσπάθησε ειδική prime rib σάντουιτς, που ήταν πεντανόστιμο. Μεριμνωντας να επιστρέψω ξανά και ξανά όταν είμαστε στην περιοχή. Οι μερίδες είναι μεγάλα, να...είστε προετοιμασμένοι να ρωτήσω για ένα κουτί για να πάτε.Περισσότερα\nΚαλό φαγητό, καλή εξυπηρέτηση, σε ένα χαριτωμένο περιβάλλον\nΌταν φτάσαμε εκεί υπήρχε γραμμή και βρήκα το τιμές αρκετά λογικό. Επομένως εύλογο ότι είχα κατακλυστεί από το πόσο καλή είναι η γεύση των τροφίμων. Το πρωινό μου ήταν τεράστιο. Αλλά αυτό που είναι σημαντικό είναι ότι το μπέικον ήταν νόστιμο και τέλεια μαγειρεμένο. Θα...ήταν πολύ περίεργο ήταν τόσο, αλλά όλα τα άλλα ήταν απλώς πεντανόστιμο. Η εξυπηρέτηση ήταν καλή, όλοι ήταν ευχάριστο και εξυπηρετικό. Οι φίλοι μου και εγώ γνώριζε κάθε τραγούδι που έπαιξε στο Table Side jukebox, οπότε απόλαυσα την εμπειρία!Περισσότερα\nΔιεύθυνση: 1110 SE 164th Ave,, Βανκούβερ, WA 98683


Κάμαλα Χάρις: Η πρώτη αντιπρόεδρος των ΗΠΑ συμμετέχει πορεία Pride\nΗ Κάμαλα Χάρις, έγραψε ιστορία για ακόμη μια φορά, καθώς έγινε η πρώτη αντιπρόεδρος των ΗΠΑ που συμμετέχει σε πορεία Pride.\nΗ Αμερικανίδα αντιπρόεδρος με τον σύζυγό της, Έμχοφ, βρέθηκαν στην πορεία Capital Pride, στην Ουάσιγκτον.\nΗ Κάμαλα Χάρις φορούσε μια μπλούζα με το σύνθημα «love is love» (η αγάπη είναι αγάπη) και περπάτησε με άλλους πολίτες στην πορεία μέχρι το Freedom Plaza, στους οποίους ευχόταν «Happy Pride!». Στη σύντομη ομιλία της, επανέλαβε μεταξύ άλλων την δέσμευσή της, μαζί με τον πρόεδρο Τζο Μπάιντεν για την προάσπιση των δικαιωμάτων της κοινότητας LGBTQ.\n«Πρέπει να βεβαιωθούμε ότι η τρανς κοινότητα και νεολαία, είναι όλοι τους προστατευμένοι. Εξακολουθούμε να χρειαζόμαστε προστατευτικά πλαίσιο στην εργασία και την στέγαση», είπε η Κάμαλα Χάρις, σύμφωνα με το NBC Washington. «Υπάρχει ακόμη πολλή δουλειά που πρέπει να γίνει, και ξέρω ότι έχουμε δεσμευτεί γι’ αυτό», πρόσθεσε.\nΗΠΑ Καμάλα Χάρις Ουάσινγκτον πορεία Pride πρώτη αντιπρόεδρος


Ολονύχτια μάχη με τις φλόγες στην Εύβοια - Οι καιρικές συνθήκες θα κρίνουν την εξέλιξη της φωτιάς\nΠρώτη καταχώρηση: Πέμπτη, 4 Ιουλίου 2019, 22:56\nΟι καιρικές συνθήκες τις επόμενες ώρες, αναμένεται να κρίνουν την εξέλιξη της φωτιάς στον δήμο Κύμης Αλιβερίου στην Εύβοια. Από την ώρα που αποσύρθηκαν τα εναέρια μέσα, η πυροσβεστική ενισχύει τις επίγειες δυνάμεις της, μεταφέροντας και άλλα πεζοπόρα τμήματα από την Λαμία.\nΑπό το μεσημέρι η φωτιά καίει ό,τι βρει μπροστά της, αναγκάζοντας τους πυροσβέστες να εκκενώσουν προληπτικά το χωριό Μακρυχώρι.\nΛίγο πριν τις 21.00 το βράδυ, το μέτωπο της φωτιάς κινείτο προς το χωριό Θαρούνια και εκεί πλέον οι πυροσβέστες εστιάζουν τις προσπάθειές τους. Μάλιστα, οι επίγειες δυνάμεις λίγο μετά τις 9 το βράδυ ενισχύθηκαν και με νέα πεζοπόρα τμήματα, προκειμένου να ελέγξουν την πορεία της φωτιάς σε κρίσιμα σημεία μέσα στη νύχτα.\nΠληροφορίες από ΑΠΕ-ΜΠΕ/ Πηγή φωτογραφιών: lamiareport.gr\nΤελευταία ενημέρωση: Πέμπτη, 4 Ιουλίου 2019, 23:04


VelonismosTrikala.gr - ΠΑΝΑΓΙΩΤΗΣ ΑΝΑΓΝΩΣΤΟΠΟΥΛΟΣ: Ιστορία Του Βελονισμού\nΌπως όλοι οι λαοί, έτσι και οι Κινέζοι, διαθέτουν πλούσιους μύθους. Ένας τέτοιος μύθος του 5ου μ.χ. αιώνα περιγράφει τον τρόπο με τον οποίο ένας φημισμένος ιατρός της αρχαίας Κίνας, ο Ζεν Γκουάν (Zhen Quan), θεραπεύσει τον ώμο του αυτοκράτορα της επαρχίας Λον Τζον. Ο Ζεν Γκουάν προσκλήθηκε στα ανάκτορα, επειδή τον τελευταίο καιρό ο Αυτοκράτορας αντιμετώπιζε έντονο άλγος στον ώμο με συνέπεια την αδυναμία άσκησης των διοικητικών και στρατιωτικών του καθηκόντων\nΟ ιατρός μετά από προσεχτική εξέταση, παρήγγειλε στον Αυτοκράτορα να σημαδέψει με το τόξο του το κέντρο ενός στόχου, ενώ ο ίδιος στήθηκε πίσω του. Την στιγμή που ο αυτοκράτορας σήκωσε το χέρι του για να στοχεύσει ο ιατρός έβαλα ταχύτατα και με περίσσεια δύναμη και δεξιοτεχνία μια βελόνα σε ένα σημείο βελονισμού γνωστό ως Γκάν Γιού (σημείο του μεσημβρινού παχέος εντέρου Νο 15) που βρίσκεται κάτω από την ακρωμιοκλειδική άρθρωση στην κορυφή του ώμου. Το αποτέλεσμα ήταν άμεσο και εντυπωσιακό. Ο πόνος υποχώρησε αμέσως και το βέλος βρήκε το κέντρο του στόχου. Η φήμη του Ζεν Γκουάν διασώθηκε.\nΗ ιστορία του βελονισμού είναι γεμάτη με παρόμοιες ανέκδοτες ιστορίες που γεννούν στον αναγνώστη πολλά ερωτηματικά\nΑυτό που χαρακτήριζε και ακόμα χαρακτηρίζει τους ανατολικούς λαούς είναι η προσκόλλησή τους στην αξία της εμπειρίας και στην "όραση" της πραγματικότητας. "έβλεπα", δηλαδή παρατηρούσαν και επαλήθευαν ότι η φυσική ροή της ζωής εξασφαλίζει την ισορροπία, ότι η φύση είναι ο μεγάλος δάσκαλος και ότι καλά θα έκαναν να την μελετήσουν και να προσπαθήσουν να την μιμηθούν\nΜε αυτές τις αρχές σαν οδηγούς οι πρώτοι θεραπευτές στράφηκαν στα φυτά (τα οποία δοκίμαζαν οι ίδιοι και οι βοηθοί τους πριν τα δώσουν στους ασθενείς), στα αφεψήματα, στα έμπλαστρα και γενικά σε μια πρωτόλεια φαρμακοποιία για την καταπολέμηση της ασθένειας απο τις αρνητικές επιδράσεις όπως ο άνεμος, οι πλημμύρες, η φωτιά, η ξηρασία και το κρύο\nΟι κλασσικοί του βελονισμού ανέφεραν τα πρώτα δεκατρία σημεία του βελονισμού τα οποία καλούνται Χονέ, που σημαίνει εντύπωμα, βαθούλωμα, εσοχή.\nΑπό αυτό το σημείο και μετά μπορούμε να μιλήσουμε για την ιατρική στην Κίνα. Οι Κινέζοι ιατροί, στον αγώνα κατά της ασθένειας δεν διανοήθηκαν ποτέ να εξουδετερώσουν τις εξωτερικές αιτίες, (π.χ. μικρόβια) που την προκαλούσαν. Η οποιαδήποτε επέμβαση τους προσανατολιζόταν στην ενίσχυση του πάσχοντας οργανισμού (αύξηση της αυτοάμυνας θα το λέγαμε σήμερα) με διάφορα μέσα, ανάλογα με την σοβαρότητα της κατάστασης. Αφού πειραματίστηκαν με διάφορα φυτά, κατέληξαν εμπειρικά ότι το φυτό Αρτεμισία, είναι το μόνο που δημιουργεί, στο υπό θεραπεία σημείο την καλύτερη θερμοκρασία και έχει την καλύτερη ταχύτητα καύσης.\nΟι πρώτες βελόνες που χρησιμοποιήθηκαν ήταν φτιαγμένες από πέτρα, από μπαμπού ή από κόκαλο, επεξεργασμένες ώστε να είναι λείες, οξύαιχμες και λεπτές.\nΜετά την ανακάλυψη της μεταλλουργίας, αντικαταστάθηκαν από χάλκινες, χρυσές ή ασημένιες. Με το συνθετικό πνεύμα τους για ακόμη καλύτερα αποτελέσματα, ένωσαν το βελονισμό με την καυτηρίαση, δηλαδή τρυπούσαν τα σημεία βελονισμού και πάνω στην βελόνα έκαιγαν το φυτό αρτεμισία.\nΑυτή τη τεχνική καλείται Μόξα και χρησιμοποιείται μέχρι σήμερα στην Κίνα και αλλού. Βέβαια πολύ γρήγορα κατάλαβαν ότι τα πρώτα 13 σημεία βελονισμού ήταν ανεπαρκή. Η συστηματική εξερεύνηση της επιφάνειας του δέρματος οδήγησε στην αποκάλυψη πολλών άλλων σημείων, ώσπου έφτασαν τον αριθμό 365, μια σύμπτωση (τυχαία), με τον αριθμό των ημερών ενός έτους.\nΟ Αυτοκράτορας Χουάνγκ-Ντι που βασίλεψε όπως λέγεται από το 2696 μέχρι το 2598 π.χ. το στοιχείο του ήταν η Γη (σύμφωνα με την θεωρία των 5 στοιχείων), γι' αυτό και έγινε γνωστός ως κίτρινος αυτοκράτορας (από το χρώμα του στοιχείου γη που είναι το κίτρινο). Λέγεται ότι η σοφία και η δίψα του για την μάθηση ήταν μεγάλες. Μια μέρα, εμπνευσμένος από το σχήμα της μεγάλης άρκτου στο ουρανό σχεδίασε έναν χάρτη με την εικόνα της και τον τοποθέτησε πάνω σε τροχούς (του αποδίδεται η εφεύρεση της άμαξας με τροχούς).\nΑν και δεν έχει ξεκαθαριστεί απο τους ιστορικούς αν πρόκειται για υπαρκτό ή μυθικό πρόσωπο, θεωρείται ότι κατασκεύασε το πρώτο πλανητάριο, μελέτησε το πλήθος των μουσικών οργάνων και επινόησε της χορδές και τους ήχους, εισήγαγε το νομισματικό σύστημα στην Κίνα. Κατά την βασιλεία του η Κίνα απέκτησε υπόσταση κράτους αφού επεξέτεινε τα όρια τις αυτοκρατορίας και συνένωσε τις διάφορες φυλές που κατοικούσαν στην περιοχή του Κίτρινου ποταμού.\nΟ Χουάνγκ-Ντι, έχοντας πάθος με την επιστήμη εξερεύνησε τις όψεις της τότε ιατρικής. Με τον υπουργό υγείας Τσι-Πο έκαναν φλογερές συζητήσεις, που περιστρέφονταν γύρω από την τέχνη του βελονισμού και τις επιρροές τω εξωγενών βλαπτικών ενεργειών στο ανθρώπινο σώμα. Μεταξύ των δύο αυτών σοφών προσώπων γίνεται συζήτηση για πολύπλοκα ιατρικά θέματα με τρόπο επιστημονικό και πρακτικό εκφράζουν τις απόψεις τους και εκθέτουν τις γνώσης τους σε μια πορεία απο την αμφιβολία στην βεβαιότητα και από την ασάφεια στην σαφήνεια.\nΑυτές οι συζητήσεις με μορφή διαλόγου, καταγράφηκαν στο βιβλίο Μέι Κινγκ όπου θεωρείται το αρχαιότερο ιατρικό βιβλίο στον κόσμο. Το σύγγραμμα αυτό δεν αποτελεί ιστορικό κειμήλιο, αλλά ένα ζωντανό ιατρικό κείμενο, που χρησιμοποιείται ακόμα και σήμερα ως οδηγός μύησης στην φιλοσοφία αλλά και στην πρακτική εφαρμογή της παραδοσιακής Κινέζικης ιατρικής (ιδιαίτερα του βελονισμού). Διδάσκεται σελίδα-σελίδα σε όλες τις σχολές παραδοσιακής κινέζικης ιατρικής στην Κίνα αλλά και σε άλλες χώρες του κόσμου. Ιστορικά ο πρώτος γνωστός Κινέζος γιατρός είναι ο Πιεν-Τσιάο (403-321 π.χ.) που χαρακτηρίζεται ο Ιπποκράτης της αρχαίας Κίνας. Ακολουθεί ο εξίσου σημαντικός γιατρός και περίφημος χειρούργος Χονά-Το(208-141 π.χ.) ο οποίος παρασκεύασε ένα ισχυρό αναισθητικό συνδυάζοντας κρασί με ινδική κάνναβη και έτσι μπορούσε να κάνει χειρουργικές επεμβάσεις, να διανοίγει αποστήματα και να περιποιείται τραύματα, σχεδόν, ανώδυνα. Θα μπορούσαμε να παρουσιάσουμε έναν μακρύ κατάλογο φημισμένων γιατρών με θεραπευτικό και συγγραφικό έργο. Ενδεικτικά μόνο αναφέρουμε τον Λιν Τσε Τεν (1518-1597 μ.χ.) ο οποίος έγραψε την πληρέστερη φαρμακολογία της Κίνας ένα αληθινό έργο ζωής σε 50 τόμους.\nΈχει ενδιαφέρον να αναφέρουμε κάποιους σημαντικούς σταθμούς της ιστορίας του βελονισμού που καταγράφονται σε ιστορικά κείμενα και βιβλία και αφορούν την πορεία και την εξέλιξη του βελονισμού μέχρι και στις μέρες μας.\nΜαρτυρίες για την πλήρη ένταξη του βελονισμού στο ιατρικό σύστημα της Κίνας έχουμε από την εποχή της δυναστείας των Τσιν (περίπου το 265-420 μ.χ).\nΣτο κλασσικό σύγγραμμα Zhenjiu Jia Yi Jing για πρώτη φορά καθορίζονται επακριβώς τα 349 βασικά σημεία βελονισμού.\nΤην εποχή της δυναστείας των Τσινγκ (618-907 μ.χ.) ιδρύθηκε το Αυτοκρατορικό Κολλέγιο Ιατρικής η πρώτη ιατρική σχολή της Κίνας με ξεχωριστό τμήμα βελονισμού.\nΣτην δυναστεία των Σανγκ (960 - 1279 μ.χ.) ο βελονισμός εφαρμόζεται και από μεγάλο μέρος των ιατρών ενώ συστηματικά καταγράφονται τα αποτελέσματα των θεραπειών και οι τεχνικές βελονισμού. Στα μουσεία Κινέζικης Παραδοσιακής ιατρικής εκτίθεται ένα εικονογραφημένο εγχειρίδιο σημείων βελονισμού και μύξα που δημοσιεύτηκε το 1206 μ.χ. Στο σύγγραμμα περιγράφονται τα 354 σημεία βελονισμού. Ένα χρόνο αργότερα το έτος 1207 μ.χ. με βάση τις πληροφορίες που δίνει το βιβλίο κατασκευάσθηκαν και δύο μπρούτζινα αγαλματίδια που είχαν επάνω τους τα σημεία βελονισμού και τους μεσημβρινούς και χρησιμοποιούνταν στην διδασκαλία και στις εξετάσεις. Τα αγαλματίδια περίπου 1.5 μέτρα ύψος το καθένα, ήταν κούφια και τα σημεία βελονισμού είχανε τρύπες που επικοινωνούσαν με το κούφιο εσωτερικό. Οι Κινέζοι καθηγητές καλύπτουν το άγαλμα με κερί, βουλώνοντας με αυτό τον τρόπο τις τρύπες που υπήρχαν στα σημεία βελονισμού και το γέμιζαν με νερό. Οι σπουδαστές προσπαθούσαν να εντοπίσουν την σωστή θέση των σημείων βελονισμού και όπου συνέβαινε αυτό έτρεχε νερό από το σημείο.\nΣτην εποχή της δυναστείας των Μινγκ (1368 - 1644 μ.χ.) ένα βιβλίο ("Τσεν Τοτέιν Τοι Τσένγκ") περίγραφε τις πολυάριθμες αξιόλογες και αποτελεσματικές θεραπείες της εποχής. Εδώ τελειώνει η χρυσή περίοδος του βελονισμού. Για αγνώστους μέχρι σήμερα λόγους από το 1600 και αργότερα η εφαρμογή του βελονισμού απαγορεύτηκε (δυναστεία των Τσινγκ 1644 - 1911)\nΗ κυβέρνηση των Τσινγκ ανανέωσε την απαγόρευση και το 1822 έβαλε ένα διάταγμα που απαγόρευε πλήρως την πρακτική εφαρμογή, ενώ το 1929 η κυβέρνηση του Καναμιγκτάνγκ απαγόρεψε την εφαρμογή της κινέζικης παραδοσιακής ιατρικής στο σύνολό της (βελονισμός - θεραπεία με μόξα - βότανα)\nΗ απαγόρευση αυτή ήταν ένα σοβαρό πλήγμα για την εξέλιξη του βελονισμού, αφού περίπου για 300 χρόνια έμεινε στο περιθώριο επιστημονικής εξέλιξης\nΟ Μάο Τσετούνγκ (1893 - 1976) ακολούθησε ακριβώς αντίθετη πορεία. Ήταν ένθερμος υποστηρικτής των παραδοσιακών μεθόδων ιατρικής που συνοψίζονται στο εξής μήνυμά του "Η Κινέζικη Παραδοσιακή Ιατρική και Φαρμακολογία αποτελούν μια πολύτιμη κληρονομιά. Πρέπει να προσπαθήσουμε να τις διευρύνουμε και να τις αναπτύξουμε σε νεότερα επίπεδα". Συμβούλευε τα νοσοκομεία του Κόκκινου Σταυρού να νοσηλεύουν τους Ασθενείς σύμφωνα με κανόνες Κινεζικής και Δυτικής Ιατρικής. Τον Απρίλιο του 1945 χρονιά κατά την οποία ο Μάο Τσετούνγκ ανακηρύχθηκε πρόεδρος του κομμουνιστικού κόμματος της Κίνας, ιδρύθηκε στο νοσοκομείο ειρήνης του Γενάν τμήμα βελονισμού ενώ σε πολυάριθμους δήμους και επαρχίες ιδρύθηκαν πολλά Ινστιτούτα Ερευνών Βελονισμού. Ο λόγος ήταν απλός. Ο βελονισμός ήταν φθηνός, εύκολος, προσιτός μερικές φορές ήταν η μοναδική ιατρική βοήθεια που διέθεταν οι γιατροί του Λαϊκού Απελευθερωτικού Στρατού. Είναι χαρακτηριστικό ότι εφάρμοζαν βελονισμό στην ελονοσία, τη δυσεντερία, την εντερίτιδα τις μολύνσεις κ.α.\nΟ βελονισμός και η κινέζικη Παραδοσιακή Ιατρική συνδέθηκαν άρρηκτα με την πολιτισμική επανάσταση στην Κίνα και το 1958 στην διάρκεια του Μεγάλου Άλματος η Κινέζικη Παραδοσιακή Ιατρική τονώθηκε ακόμη περισσότερο, ενώ ο βελονισμός διαδόθηκε σχεδόν σε όλη την Κίνα.\nΤον Μάρτιο του 1968, ο Μάο Τσετούνγκ διαστάσει μια ομάδα γιατρών του στρατού να πάνε σε ένα σχολείο κωφαλάλων στην πόλη Λιαογιονάν της επαρχίας Κιρίν για να προσφέρουν τις υπηρεσίες τους. Η ομάδα αποτελείται από τρεις ιατρούς και πέντε νοσηλευτές. Αν και κανείς δεν είχε προηγούμενη πείρα από θεραπείες κωφάλαλων και δεν υπήρχαν στοιχεία για το αν και με ποιο τρόπο ο βελονισμός θα βοηθούσε τους κωφάλαλους (!!!) άρχισαν να πειραματίζονται, αρχικά βάζοντας βελόνες στον εαυτό τους και αργότερα στα παιδιά των σχολείων. Έμειναν στο σχολείο 17 χρόνια κάνοντας βελονισμό στα παιδιά μέρα παρά μέρα. Με επιστολή τους στον Μάο Τσετούνγκ ανακοινώνουν ότι από τα 168 παιδιά, τα 157 άρχισαν να ακούνε και τα 149 να ομιλούν.\nΑπό το 1959 οι Κινέζοι άρχισαν να χρησιμοποιούν την αναισθησία με βελονισμό στις χειρουργικές και οδοντιατρικές επεμβάσεις, ενώ κατασκεύαζαν το πρώτο μηχάνημα ηλεκτροβελονισμού και την πρώτη συσκευή ανίχνευσης σημείων του βελονισμού. Το 1970 οι ξυπόλητοι ιατροί ξεπέρασαν το 1.000.000 σε όλη την Κίνα, ενώ δεκάδες ήρθαν στην Ευρώπη και στην Αμερική για να διδάξουν τον βελονισμό. Ο λαός της Κίνας αγάπησε και εμπιστεύτηκε στο βελονισμό την υγεία και την ασθένειά του ακόμα και όταν ο βελονισμός κινδύνευε να χαθεί μετά την κομμουνιστική επανάσταση. Η επέμβαση του Κινέζου ηγέτη Μάο Τσετούνγκ με το γνωστό διάγγελμά του "Αφήστε όλα τα λουλούδια να ανθίσουν" επέτρεψε νόμιμη άσκηση του βελονισμού από τους παραδοσιακούς γιατρούς στο πλάι ήδη της διδασκόμενης και εφαρμοζόμενης δυτικής ιατρικής. Έτσι μέχρι σήμερα, ο παραδοσιακός βελονισμός διδάσκεται στα πανεπιστήμια και χαίρει της αποδοχής από το 1/3 του πληθυσμού της Γης.\nΟ Βελονισμός ποτέ δεν σταμάτησε να χρησιμοποιείται στην Κίνα. Αναλλοίωτος από τον χρόνο, αποτέλεσε πάντα μέρος της εφαρμοσμένης ιατρικής στην χώρα αυτή\nΗ Δυνατότητα εφαρμογής του κάτω από οποιεσδήποτε συνθήκες, η έλλειψη παρενεργειών, το ασήμαντο κόστος και η αποτελεσματικότητα του στην αντιμετώπιση του οξέος και χρόνιου πόνου ήταν μοναδική ιατρική φροντίδα που για αιώνες απολάμβανα οι απομακρυσμένες περιοχές της αχανούς κινεζικής υπαίθρου\nΣτις αρχές του 20ου αιώνα η δυνατότητα επικοινωνίας μεταξύ λαών με διαφορετικούς πολιτισμούς συντέλεσε στην διάδοση του βελονισμού σε Ευρώπη και Αμερική.\nΈτσι ο βελονισμός έγινε αντικείμενο έρευνας και προβληματισμού από τον δυτικό ιατρικό κόσμο.\nΤην αρχική δυσπιστία διαδέχθηκαν οι πρώτες κλινικές παρατηρήσεις και αναφορές που κέντρισαν την επιστημονική περιέργεια της ιατρικής κοινότητας.\nΗ βήμα προς βήμα έρευνα οδήγησε στην διαλεύκανση ενός μεγάλου μέρους των νευροφυσιολογικών μηχανισμών διαμέσου των οποίων επιτυγχάνεται η "θεραπεία με βελόνες".\nΗ δεκαετία του 90 (η οποία χαρακτηρίζεται ως η δεκαετία του εγκεφάλου) αποσαφήνισε μέρος της νευροβιολογικής βάσης του βελονισμού και είναι χαρακτηριστικό ότι αυτή ακριβώς η περίοδος αποτέλεσε σταθμό για την αναγνώριση της μεθόδου από ένα μεγάλο μέρος του ιατρικού κόσμου.\nΣύγχρονες τεχνικές απεικόνισης όπως της PET, της TCD, του ηλεκτρονικού μικροσκοπίου, του μικροσκοπίου φθορισμού αλλά και ανοσολογικές τεχνικές νευροφαρμακολογίας όπως τεχνικές ανάπτυξης ραδιοανοσοπροσδιορισμών, ανοσοκυτταροχημείας και σήμανσης μονοκλωνικών αντισωμάτων και πρωτεϊνών μας δίνουν σήμερα την δυνατότητα να καταγράψουμε τις θεραπευτικές αντιδράσεις που προκαλεί ο βελονισμός στο νευρικό, ενδοκρινικό και ανοσοποιητικό σύστημα του ασθενούς. Οι εξελίξεις αυτές μαζί με τον ολοένα αυξανόμενο όγκο βιβλιογραφίας έχουν δημιουργήσει θετικότατο κλίμα για την αποδοχή και κατά συνέπεια την εξάπλωση του βελονισμού στην δύση.\nΣτον ιατρικό κόσμο το 58% των Καναδών, το 46% των Νορβηγών, το 23% των Σουηδών, το 30% των Άγγλων και το 56% των Αμερικάνων Ιατρών πιστεύουν στις θεραπευτικές δυνατότητες του βελονισμού. Επίσης το 64% των Αμερικανικών Πανεπιστημίων Ιατρικής συμπεριλαμβάνουν το βελονισμό στο πρόγραμμα εκπαίδευσης των φοιτητών ιατρικής (από 16-160 ώρες).\nΗ Αμερικανική Ενωση Ιατρικής πόνου περιλαμβάνει τον βελονισμό στην εξεταστέα ύλη για απόκτηση διπλώματος αλγολογίας.\nΤα Εθνικά Ινστιτούτα Υγείας της Αμερικής προωθούν και επιχορηγούν την έρευνα στον βελονισμό.\nΗ IASP (International Association For The Study of Pain) αναγνωρίζει τη σημαντική αναλγητική δράση του βελονισμού και τα περισσότερα "ιατρεία πόνου" της Ελλάδος και του εξωτερικού χρησιμοποιούν το βελονισμό και Ηλεκτροβελονισμό για την αντιμετώπιση του οξέος και χρόνιου πόνου.\nΗ Επιστημονική πορεία που ακολούθησε ο βελονισμός τα τελευταία χρόνια είχε ως αποτέλεσμα όλο και περισσότεροι ιατροί να θέλουν να τον συμπεριλάβουν στο οπλοστάσιο τους, κατανοώντας τα οφέλη που θα προκύψουν από την συνδυασμένη εφαρμογή του βελονισμού και την σύγχρονη θεραπευτική φροντίδα.


ΜΑΝΗΠΑΙΔΕΙΑ MANIPEDIA Η ΕΓΚΥΚΛΟΠΑΙΔΕΙΑ ΤΗΣ ΜΑΝΗΣ : ΜΑΝΗ ΚΑΙ ΛΟΓΟΤΕΧΝΙΑ - Οι Λογοτέχνες της Μάνης\nΜΑΝΗ ΚΑΙ ΛΟΓΟΤΕΧΝΙΑ\nΠόλος έλξης και σημείο αναφοράς η Θρυλική ... Μάνη για τους Έλληνες ( και όχι μόνο ) λογοτέχνες.\nΟι λογοτέχνες για τη Πολυύμνητη Μάνη\nΡήγας Φεραίος: Αναφέρεται στο «Θούριο» του στους Μανιάτες\nΔ. Σολωμός: Στο ποίημα «Μπάϋρον», αναφέρεται στον φοβερό ήρωα Κυρ. Μαυρομιχάλη.\nΒαλαωρίτης: Στην ποιητική προσφώνηση του αδριάντα του Πατριάρχη Γρηγορίου του Ε΄ αναφέρει: «Κι’ η Μάνη η ανυπόταχτη, τεντώνει το ρουθούνι / σαν το καθάριο άλογο να μυρισθεί τ’ αγέρι».\nΠαλαμάς: Στη «Φλογέρα του βασιλιά» αναφέρει: «Να οι Μανιάτες... Κι’ είναι όπως οι βράχοι τους και σουβλεροί και ολόρθοι / κι’ ολόγυμνοι και απάτητοι και ξομοναχιασμένοι».\nΣικελιανός: Στον «Ύμνο στην Ορθία Αρτέμιδα», αναφέρεται στο «Χαλκό Βουνό» του Ταϋγέτου.\nΟυράνης: Αναφέρεται στην «Στείρα και ανεμοδαρμένη Μάνη» και εκθειάζει τη φιλοξενία των Μανιατών.\nΜυριβήλης: Αναφέρεται στο Μανιάτικο μοιρολόγι (το οποίο παρακολούθησε): «Η Μάνη είναι η αμάλαγη πηγή της Νεοελληνικής Τραγωδίας» γράφει στο έργο του «Απ’ την Ελλάδα».\nΟι Λογοτέχνες της Μάνης Το κεφάλαιο αυτό αφιερώνεται στον ποιητή Ν. Βρεττάκο...\nΝικηφόρος Βρεττάκος... ο ποιητής των λεμονανθών: Γεννημένος στις 30 Δεκέμβρη του 1911 στο χωριό Πλούμιτσα στις Κροκεές κάνει την πρώτη του επανάσταση στην τελευταία τάξη του Δημοτικού όταν κατέβηκε στο Γύθειο για να δει τα σύνορα στεριάς και θάλασσας, επειδή η μόνη του οπτική εντύπωση ήταν η υδρόγειος σφαίρα. Τελείωσε τις τάξεις του γυμνασίου στο Γύθειο όπου και δημιουργήθηκαν αρκετοί προβληματισμοί για τη φύση της κοινωνίας που ζούσε. Εκεί γνώρισε και το Γ. Ρίτσο. Το 1928 έρχεται στην Αθήνα να σπουδάσει νομικά χωρίς να ολοκληρώσει τις σπουδές του. Για να ζήσει άσκησε πολλά επαγγέλματα: εργάτης σε υφαντουργείο, ιδιωτικός και δημόσιος υπάλληλος, δημοσιογράφος κ.α. Στη διάρκεια της δικτατορίας του 1967 αυτοεξορίστηκε στην Ελβετία και στην Ιταλία. Ο ίδιος εκφράζει τη λογοτεχνική του οπτική με τους στίχους: «Πλάθω τη ζύμη του λόγου παλεύω / μην τυχόν και περάσει καμία λέξη χωρίς να’ χει γίνει ψυχή». Σπουδαιότερες από τις ποιητικές του συλλογές είναι οι εξής: Το Ταξίδι του αρχάγγελου, Εικόνες από το Ηλιοβασίλεμα, Παραμυθένια Πολιτεία, Ο Ταΰγετος και η Σιωπή, Τα Θολά Ποτάμια, Γράμμα στο Ρόμπερτ Οππενχάϊμερ, Το βάθος του Κόσμου, Απογευματινό Ηλιοτρόπιο κ.α. Έγραψε και πεζογραφήματα όπως : Το Γυμνό Παιδί (1939), Δυο άνθρωποι μιλούν για την ειρήνη του κόσμου (1949), Οδύνη (1969) κ.α.\nΓιάννης Ρίτσος: Ο Μονεμβασιώτης ποιητής φοίτησε στο Γυμνάσιο του Γυθείου όπου άρχισε να αποκτά λογοτεχνικά ενδιαφέροντα. Εκεί γνωρίστηκε και με το Ν. Βρεττάκο.\nΓεώργιος Φτέρης: Λογοτεχνικό ψευδώνυμο του Γ. Τσιμπιδάρου\nΣπήλιος Πασαγιάννης (Εκπρόσωπος των Νεοελληνικών Γραμμάτων και υπέρμαχος του Δημοτικισμού) και Κώστας Πασαγιάννης.\nΝικήτας Νηφάκης: Στιχουργός από τη Μηλιά αποσπάσματα του οποίου δημοσίευσαν ο Άγγλος περιηγητής Ληκ και ο Βαυαρός Αντιβασιλέας Λ. Μάουερ.\nΣτη Σχολή του Ταϋγέτου εντάσσονται κατά τον Γ. Βαλέτα και οι Γ. Καμπύσης, Κ. Παρωρίτης, Μιχ. Μητσάκης, Άγις Θέρος, Μαρία Πολυδούρη, Πιπίνα Τσιμικάλη (παιδική Λογοτεχνία), Τάκης Παπατσώνης κ.α.


Θεατρικό εργαστήρι για παιδιά στη Νέα Ερυθραία | thessi.gr\nΘεατρικό εργαστήρι για παιδιά στη Νέα Ερυθραία\nΣεπτέμβριος 10, 2019\t • Κατηγορίες: ΚΗΦΙΣΙΑ. και Πολιτιστικά Κηφισιά. Ετικέτες: ΒΙΚΕΛΑΣ. ΘΕΑΤΡΙΚΟ ΕΡΓΑΣΤΗΡΙ. ΘΕΑΤΡΟ, και ΠΑΙΔΙΑ. Ταξινομίες: ΠΟΛΙΤΙΣΤΙΚΑ.\nΔΕΙΤΕ ΤΗ ΣΥΝΕΧΕΙΑ ΣΤΟ ENTHETO.GR